cyanic-selkie/wikianc huggingface dataset:
བོད་ཀྱི་རྩོམ་རིག་གི་འཕེལ་རིམ་རགས་ཙམ་གླེང་པ།
རྩོམ་རིག་གི་གྲུབ་ཆ་ལ་ཕྱི་ནང་གཉིས་སུ་ཕྱེས་པའི་ནང་གི་གྲུབ་ཆ་ནི། བརྗོད་གཞི་ཡིན་ལ་བརྗོད་གཞི་དེ་ཉིད་སྲོག་རྩ་ཡང་ཡིན། སྲོག་རྩ་འདི་ཉིད་མེད་ན་ཚིག་སྦྱོར་རྐྱང་པའི་རྩོམ་ཡིག་ཚད་ལྡན་ཞིག་གྲུབ་ཐབས་མེད། བརྗོད་གཞིའི་ཐད་ཤེས་བྱ་དང་ཡིན་ཆ་མཉམ་ཡིན་པས་ཞིབ་མོ་རྣམ་འཐགས་ཀྱིས་བཤད་ན་རྫོགས་མཐའ་མེད། རི་མོ་མཛུབ་མོ་བསྟན་ཙམ་ཞུས་ན། བསླབ་པ་གསུམ་དང་རིག་བྱེད་བཞིས་བསྡུས་པའི་དམ་པའི་ཆོས་དང་འཇིག་རྟེན་སྲིད་ལུགས་ཀྱི་རིག་གཞུང་ཡོངས་རྫོགས་རྩོམ་རིག་གི་གྲུབ་ཆ་ཡིན། ཕྱིའི་རྩོམ་རིག་གི་གྲུབ་ཆ་ནི། མིང་ཚིག་ཡི་གེ་གསུམ་གྱིས་བསྡུས་པའི་སྐད་ཆ་དང་སྡེབ་སྦྱོར་མངོན་བརྗོད་བཅས་ཡིན། རྩོམ་རིག་གི་རྒྱུ་རྐྱེན་ནི། རྩོམ་པ་པོས་རྩོམ་ཡིག་མ་བྲིས་པའི་སྔོན་དུ་དགའ་སྐྱོ་ཁྲོ་ཆགས་ཀྱི་ཚོར་སྣང་གང་ཞིག་མངོན་དུ་ཕྱོགས་པ་དེ་རྩོམ་རིག་གི་དངོས་ཀྱི་རྒྱུ་རྐྱེན་ཡིན་ལ། དེའི་འབྱུང་རྐྱེན་སྤྱི་ཚོགས་འཚོ་བའི་ཁྲོད་ཀྱི་དགའ་སྡུག་གི་ཚོར་བའི་ཟ་འཁྲུག་སློང་བྱེད་ཀྱི་འཕོ་འགྱུར་རིགས། ལོ་ལེགས་ལྗང་འཁྲུངས་དང༌། མུ་གེ་དམག་འཁྲུགས། དགྲ་འདུལ་གཉེན་སྐྱོང་གིས་བསྡུས་སོགས་ཀྱིས་བསྡུས་པའི་འགྱུར་འགྲོའི་རིགས་དེ་ཚོ་ཤུགས་ཀྱི་རྒྱུ་རྐྱེན་ཡིན། དེར་བརྟེན་རྒྱུ་རྐྱེན་དེ་དག་ལ་ཚོར་བས་འགྲོགས་འགྲོས་ཇི་ཙམ་བྱས་པ་དེ་ཙམ་གྱིས་རྩོམ་རིག་གི་རྒྱུ་རྐྱེན་མང་དུ་འགྲོ་བ་ཆོས་ཉིད་ཡིན།
ངོ་བའི་
ངོ་བོ་ཞེས་པ་དེ་ནི་དེང་སང་བརྩིས་འཁོར་གྱི་ཁྲོད་བེད་སྤྱོད་བཞིན་པའི་མིང་ཚིག་སྟེ་རྒྱ་ཡིག་ཏུ་༼属性༽ཞེས་སུ་བྲིས་པ་དེ་ཡིན།
ནས་སོན་བུ་ལོན་དུ་བཏང་བའི་བུན་ཡིག
འདི་ནི་སྔོན་གྱི་དུས་སུ་ས་བོན་བུ་ལོན་ལ་གཏོང་བའི་སྐོར་གྱི་ཡིག་ཆ་གལ་ཆེན་འགའ་ཡིན་པས་འདིར་མ་ཡིག་ཇི་བཞིན་རིམ་པ་ལྟར་བཀོད་ཡོད་དོ།།
ག
1. ༄། ：།སྤྲེའུ་གི་ལོའྀ་དབྱར་སླ་ར་བ་ཚེས་བཅུ་བཞིའི་དགུགས་ལ། གཙུག་ལག་ཁང་ཨན་ཀོན་སྀའི། 2.ཆབ་ཏག6ཅང་འགོང་ཙེ་དང་། ཇེའུ་ལིམ་ལིམ་གཉིས་བསུངས་ནས། སྔ་སླད་དུ། ཨན་ཀོག་སྀ་འྀ་ནང་། 3.དུ། ཆབ་ཏག་གྀ ། སྔ་སླད་དུ། ཅང་ཕབ་ལུད་ལ་ཕུབ་འྀ་ཁལ་གྲངས་ལ། །དབྱར་སླ་འབྲིང་པོའྀ་ངོ་ལ། 4.ནས་རྒྱ་ཤེག་གསུམ་དང་བྲེ་དོ། ཅང་ཕབ་ལུད་ལ་ཕུལ། ། དུ་བ་བཏང་བའྀ7གླ། ནས་རྒྱ་བྲེ་དྲུག་ ། སྟོང་ཀུད་གྱྀ ། 5.ཅང་ཤྀ་ལ་གཐད། ། དགེ་འདུན་རྣམས་ཀྱིས། ཨན་པེའུ་ཀེའུ་གྀ་ཡུ་ཁང8དུ་ཡུ་མར་བཙག་པའྀ་གླ་ནས་རྒྱ་བྲེ། 6.བཞྀ། དགེ་འདུན་གྱིས་གཐད་དེ། ཆབ་ཏག་གི་གླར་གཅད་དེ། པེའུ་ཀེའུ། ། ལ་གཐད། །དབྱར་སླ་ཐ་ཆུངས་ཚེས། 7........ལ། །སྦྱང་ཀུན་གྱྀ་དེང་ཙེ་བཞེངས་ཏེ། བླ་སྟོན9བགྱྀས་ནས། ཁྲེ་ཁལ་གསུཾ། ཅང་ཕབ་ལུར་ལ་ནས་ 8..........ར་བ་ཚེས་དགུ་ལ། བམ་སྀ་ནུ། ནས་རྒྱ་ཤེག་དྲུག་འཚལ་ཏེ། བུར་བུན10གྱྀ་རྐྱེན་དུ་འཚལ། །བུར་བུན་གྱི་ 9.  རྒྱུ་ཁྲེ་རྒྱ་བྲེ་དོ་།   སྀ་ཅུ་དང་ཨི་ཉང་ལ་གཐད། ། རྡུམ་པའི11འཚལ་མ་རྒྱུ་སྔ་སླད་དུ..... 10........ཚལ། བུར་བུན་གྱི་སྟོན་མོ་ལ། ག་གོན12དུ། ནས་རྒྱས་བྲེ་གསུམ། ལུག་རྫི་འཚར་པ་ནས....... 11 ............ཉིས། 12. ༄། ：།དབྱར་སླ་འབྲིང་པོ་ལ། ། ཁྲེ་རྒྱ་ཤེག་གཉིས། ཅང་ཕབ་ལུད་ལ་གཐད། །དེ་འ་གྀ་རྗེས་ལ། བང་ཀ་མ 13.ཁྲེ་རྒྱ་བྲེ་ལྔ་འཚལ། ། ལམ་ཆེན་པོའི་དབྱུང་ནས། བན་དེ་སེར་ཤི་ལ་ཞྀང་རིན་དུ་ནས་རྒྱ་བྲེ་ལྔ་གཐད། །
ཅ
1. ། ：།ལུག་གི་ལོའི་དཔྱིད། ། ཞང་ལྷ་བཟང་དང་། ། ཞང་.......ལ་སྩོགས་པ་འ་ཁྲམ་སྲུངུར་བཏབ.......... 2.ལའ། །ཚད་སྟོད་གྱི་སྡེ་སྐྱའ་ཙ་ལྷ་བརྩན་ལས། །དགེ་སློང་ཅང་བོན་ཅར་གྱིས་རྟ་གཅིག་མཇལ་ཏེ། སྤུ་རྟགས་དང་མདོ 3.རིས15ལ། །ཕོ་གྭ་སྐྱའ་ལ་མདོ་རིས་ཤིང་ལོ་དང་ཕྱོ་མཁར16་མཆྀས་པ་གཅྀག་མཇད་ཏེ། །རྟ་འདྀ་ལས་ཞལ་མཆུ་གཅེས། 4.འཕྲ17ཇྀ་བྱུང་ཡང་རུང་སྟེ། །ལྷ་བརྩན་མཆྀད་གྱིས་འཚལ་ཞྀང་ཞལ་ཅི་ཆད་མྱི་སྡོད་པར། །རྟ་འདྀའི་མནའ་ལུས་ཀྱི་ཆད། 5.སྐྱན་སྐྱོན18མ་མཆིས་པ་གཅྀག་ཕྲལ་དུ་བན་དེ་བོན་ཅར་བ་ལ་འབུལ་བར་བགྱིས། །རྟ་འདྀ་དབྱར་སྤུ་ཁྲུསྟེ19མདོ་རིས་ལྷག 6.ཆད་ཅིག་མཆྀས་ནའ་དཔང་རྒྱ་ཕྲལ་ལ་བརྗེ་བར་བགྱིས། ། མཇལ་ཙོང་འདི་ལྟར་བགྱིས་པའྀ་འོག་ཏུ་ལོ་བ་ཞྀག་མཆིསྣ། 7.མྱི་ལོ་བ་དམར20སྲང་ལྔ་སྩལད་བར་བགྱིས། བརྒྱའ་ལ་ལྷ་བརྩན་རྗེ་བླས་གྱིས་བཙལ་བམ་གཞྀ་ལ་མ་མཆིས། 8.ནའ། །དམ་གོང21ནས་བྱུང་བ་བཞྀན་མཆྀད་གྱིས་འཚལ་བའྀ་ཁས་ལེན། སྡེ་བ་སྐྱའ་ཙ་ལྡོ་ཛོམ་དང་། འཕན་འདེ་སུ་རྩན། 9.མཆྀད་ཀྱིས་འཚལ་པའྀ་དཔང་ལ། །བློན་ལྷ་བཟང་ལྷ་རྟོན་དང་། །བློན་ལྷ་བཟང་འདོ་ཙེ་དང་། འགོ་ཀོག་ཐོང་དང་། 10.ཇེའུ་སྟག་ལེགས་དང་། ཧྭ་ཧྭ་ཧྭ་དང་། ། འབོམ་སྟག་འཚོ་དང་། །འབོམ་ཞང་སྐྱེས། ལ་སྩོགས་པའྀ་དཔང་རྒྱ་དང་། རྟ་བདག་དང་། 11 .ཁས་ལེན་གྀ་སུག་རྒྱས་བཏབ་པའ། །དཔང་རྙིང་ཡང་བན་དེ་འབོན་ཆར་འཆང་དུ་སྩལད། །
དཀའ་འགྲེལ།
1.སྤེད་དེ། སྤོ་བའི་དོན། 2.རྒྱ་ཤེག འདིར་ཤེག་ནི་རྒྱ་སྐད་དུ་ཞེས་པའི་སྐད་དོད་དེ། ཐང་རྒྱལ་རབས་ཀྱི་འཇལ་བྱེད་ཀྱི་ཚད་ཅིག་གི་མིང་ཡིན་ཞིང་། དེང་སང་རྒྱ་སྐད་དུ石སྟེ་ཏན་ཞེས་པ་དང་དོན་གཅིག་པ་དང་། རྒྱ་ཤེད་གང་ནི་རྒྱ་འབོ（斗）བཅུ་ཡིན་སྐད། 3.སྟོན་སླ་འབྲིང་པོ་མགུམ་ཚུན་ཅན། སྟོན་ཟླ་འབྲིང་པོ་མ་འདས་ཚུན་ཆད། ཅེས་པའི་དོན། 4.སྒོ་མོ། སྒོ་ཕྱུགས་ཆེ་བ་མོ་ལ་ཟེར་རམ་སྙམ། 5.མཆིས་སྦྲང་། མཆིས་བྲང་སྟེ་ཆུང་མའི་དོན། 6.ཆབ་ཏག ཆུ་འཐག་གམ་རང་འཐག་གོ ། 7.དུ་བ་བཏང་བ། མེ་བཞག་པའི་དོན། 8.ཡུ་ཁང་། གཡིས་ཁང་དང་གཅིག 9.བླ་སྟོན། སྟོན་མོའི་དོན། 10.བུར་བུན། བུ་རམ་གྱི་བུ་ལོན་ལ་ཟེར་བ་འདྲ། 11 .རྡུམ་པ། ཆད་སོང་བའི་དོན། 12.ག་གོན།  ཉུང་མའམ་ཡུང་མ་ཡིན་སྐད་ཀྱང་མ་མངོན་ཏེ་དཔྱད་པར་འཚལ། 13.ལུ་ཁུ་ཀུན། ལུ་གུ་ཀུན་ཏེ་འདིར་ལུག་སྤྱི་ལ་གོ་དགོས། 14.ཐེབ་འདི་ཕྱིན་མ་ཐོགས། བརྡ་འདི་ཕྱིན་མ་ཐག  ཅེས་པའི་དོན། 15.ཕྱོ་མཁར། སྤུ་རིས་འཁྱིལ་བ་ལ་ཟེར་སྐད་ཀྱང་ད་དུང་དཔྱད་པར་འཚལ། 17.གཅེས་འཕྲ། ཆེ་ཆུང་ངམ་བཟང་ངན་གྱི་དོན་ཡིན་པ་འདྲ། 18.སྐྱན་སྐྱོན། སྐྱོན་གྱི་དོན། 19.སྤུ་ཁྲུསྟེ། སྤུན་བརྗེ་བའི་དོན་ཡིན་པ་འདྲ། 20.དམར། མར་དང་དོན་གཅིག 21.དམ་གོང་། ད་གོང་དང་དོན་གཅིག
ཟླ་༢ཚེས་༡༥ཉིན་
ཟླ་༢ཚེས་༡༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༤༦པ་ཡིན། ལོ་མཇུག་ལ་ད་དུང་ཉིན་༣༡༩ཡོད།
ཕིག་མིའི་མི།
ཕིག་མིའི་མི་ནི་ཨ་ཧྥེ་རི་ཁའི་མི་རིགས་མང་པོར་འབོད་པའི་ཐ་སྙད་ཞིག་རེད།
བལ།
བལ་ནི་མཐོ་སྒང་གི་འབྲོག་པ་མང་ཚོགས་ཀྱི་སྒོ་ཕྱུགས་སམ་འཚོ་བའི་གཞི་རྟེན་ཏེ། གཡང་དཀར་ལུག་གི་རྒྱབ་ཀྱི་སྤུ་ལ་ཟེར་ཞིང་། འདི་ལ་དཀར་ཞིང་འཇམ་པའི་ཁྱད་ཆོས་སྣ་མང་འཛོམས་པས། འཚོ་བའི་ཁྲོད་དུ་སྤྱོད་སྒོའང་གཞལ་དུ་མེད་པ་ཞིག་མཆིས་སོ།
དང་པོ། བལ་གྱི་མདོག་དང་རིགས་དབྱེ།
（གཅིག） བལ་མདོག དེ་ཡང་བལ་གྱི་མདོག་ལ་དཀར་བོ་དང་ནག་པོ། སེར་ནག སྔོན་པོ་བཅས་ཡོད། དེ་དག་ལས་མང་ཆེ་བ་ནི་བལ་དཀར་བོའི་རིགས་འདི་ཡིན་པས། ང་ཚོས་གཡང་དཀར་ལུག་ཁྱུ་ཞེས་འབོད་ལ། བལ་ཞེས་གླེང་ཚེ་མདོག་དཀར་བོ་ཞིག་ཏུ་ངོས་འཛིན་བྱ་ངེས་པ་དང་། བལ་དཀར་ནི་སྤྱི་ཚོགས་འཚོ་བའི་ཁྲོད་ཀྱི་བེད་སྤྱོད་ཆེ་ཤས་དེའང་ཡིན་ཏེ། བལ་དཀར་གྱི་རིགས་འདིས་བཟོ་སྐུད་དང་བལ་ཐག་སྣ་ཚོགས། ཕྱིང་བའི་གྱོན་པ་དང་ཡོ་བྱད། བལ་ཐགས་འཐག་སྟེ་ཕྱ་ར་དང་སྒྱེ། སྣམ་བུ། ཟ་ཏ། ཏ་ལེན་ལ་སོགས་པ་མདོག་དཀར་བོས་བཟོས་པ་མང་། བལ་ནག་པོ་ནི་ལུག་ནག་མང་བོ་མེད་པའི་རྐྱེན་གྱིས་འཚོ་བའི་ཁྲོད་ན་དེ་འདྲ་བེད་སྤྱོད་མི་ཆེ་མོད། འོན་ཏེ།《བོད་ཀྱི་གནའ་རབས་ལོ་རྒྱུས》སུ་བོད་ཀྱི་མིའུ་གདུང་དྲུག་གི་རིང་ལ་དམུ་ཚ་སྒའི་མི་རྒྱུད་ཀྱིས་ལུས་སུ་བལ་ནག་པོའི་སྣམ་བུ་གོས་སུ་བཀླུབས་ཞེས་བཀོད་འདུག་པར་བལྟས་ན། བོད་ལ་སྔ་དུས་སུ་བལ་ནག་གི་གྱོན་པ་དར་བ་གསལ་བོ་ཤེས་ཐུབ། བལ་སེར་ནག་དང་སྔོན་པོའི་རིགས་འདི་ནག་པོ་དང་བསྡུར་ནའང་ཉུང་བར་སྣང་བས། བལ་སེར་གྱི་སྒྱེའམ་ཕྱ་རའི་རིགས་རེ་འགའ་མ་གཏོགས་དངོས་པོ་གཞན་པ་མང་བོ་མཐོང་མ་བྱུང་། བལ་སྔོན་པོའང་དེ་བཞིན་དུ་སྣང་བས་དམིགས་གསལ་གྱི་ཁྱད་ཆོས་དང་ཡོན་ཏན་སོགས་བརྗོད་པར་མ་ནུས།
（གཉིས）བལ་རིགས། བལ་གྱི་རིགས་ལ་ཁ་ཆུ་དང་ཡུ་ནུ། བལ་འཕྱིངས་བཅས་ཡོད་དེ། དེ་དག་རེ་རེ་བཞིན་བརྗོད་ན། ཁ་ཆུའི་རིགས་འདི་ཕོ་ལུག་གམ་ཤ་གཟན་གྱི་རྒྱབ་ན་མ་གཏོགས་མེད་ལ། སྔ་དུས་སུ་འདི་བཀལ་ནས་བཟོ་སྐུད་བྱས་ཏེ། སྦྲ་ནག་གི་ཁ་ཚུབ་དང་ཐི་གུ ཕྱིང་བའི་གྱོན་པ་སོགས་འཚེམ་གྱིན་ཡོད། ད་དུང་ཕྱིང་སྟན་འཇོག་སྐབས་དཀྱིལ་གཞུང་དུ་ཁ་ཆུ་རིང་བོ་བྱས་ནས་འཇོག་གིན་འདུག ཡུ་ནུ་ནི་ལུ་གུའི་བལ་ཡིན་ལ། རྒན་པ་ཚོས་བཤད་ན་གནའ་ཁ་བཏགས་ལས་བྱེད་ཀྱི་རྒྱུ་ཆ་ཞིག་ཡིན་པར་སྨྲ་ལ།《བོད་རིག་པའི་སྐོར་གྱི་རྩོམ་ཡིག་ཐོར་བུ》རུའང་ཁ་བཏགས་ནི་དཀར་རྟགས་ཀྱི་སྒྲ་ཟུར་ཆག་པ་ཡིན་ཏེ། གང་ལགས་ཞེ་ན། གནའ་བོའི་ཡུལ་སྲོལ་དུ་ཁ་བ་ཅན་གྱི་མི་རྣམས་ཀྱིས་རྟེན་འབྲེལ་མཚོན་ཆེད་གྱོན་པའི་དཔུང་བའི་སྟེང་དུ་རྩམ་པའི་དཀར་རྟགས་ཤིག་རྒྱག་སྲོལ་ཡོད། དེ་ནས་རིམ་བཞིན་བལ་དར་དང་དར་རས་དཀར་བོ་སོགས་མཇལ་དར་གྱི་རྣམ་གྲངས་མི་འདྲ་བ་མང་དུ་བྱུང་ཅེས་བརྗོད་པ་ལས་བལ་ནི་ཁ་བཏགས་ཀྱི་རྒྱུ་ཆ་ཡིན་པའི་ངེས་ཤེས་རྙེད་ཐུབ། ཡུ་ནུ་ལ་ད་དུང་འཇམ་ཞིང་དཀར་བའི་ཁྱད་ཆོས་ལྡན་པས་ཕྱིང་ཞྭ་འཇོག་བྱེད་ཀྱི་རྒྱུ་ཆའང་ཕུན་སུམ་ཚོགས་པ་ཞིག་ཡིན། བལ་རྡོ་རིལ་བྱེད་དུས་ཡུ་ནུ་གཅུ་ཐག་བྱེད་ཀྱིན་ཡོད་ལ། དེའི་རྒྱུ་མཚན་ནི་ཐུང་བའི་རྐྱེན་གྱིས་རྡོ་རིལ་བྱེད་མི་ཐུབ་པས་སོ། བལ་འཕྱིངས་ནི་དབྱར་ཟླ་ལྔ་བ་དྲུག་པའི་དུས་སུ་བལ་མ་བྲེགས་པར་བསྐྱུར་ནས་འཕྱིངས་པར་གྱུར་པའི་རིགས་དེ་ཡིན་ལ། ཁ་དཔེ་ལའང་བལ་འཕྱིངས་ན་སེད་དཀའ་ཟེར། འདིའི་སྔོན་དུས་ཁྱིམ་ཉུལ་ལམ་ཕན་ཚུན་འཚམས་འདྲི་བྱེད་དུ་ཆས་སྐབས། དེང་དུས་ཀྱི་ཁ་བཏགས་ཇི་བཞིན་བཀྲ་ཤིས་བདེ་ལེགས་ཞུ་བཞིན་འདུག་ལ། ད་དུང་སྔོན་དུས་སུ་འབྲོག་ཁུལ་གྱི་བྱིས་པ་གཅུད་བྱེད་ཀྱང་བྱེད་ཀྱིན་འདུག
གཉིས་པ། བལ་སྐུད་འཁེལ་ཚུལ་དང་དེའི་ཕན་ཡོན།
（གཉིས）བལ་སྐུད་ཀྱི་ཕན་ཡོན། ལག་འཁེལ་སྐུད་པས་སྦྲའི་ཁ་ཚུབ་དང་སློག་པ(ལྤགས་རྩག)སྒྱེ། ཕྱིང་བའི་གྱོན་པ་དང་སྟན། ཕྱིང་བ་དང་ཐགས་ཀྱི་ཤུབས་སྣ་ཚོགས། དེ་མིན་གྱོན་པར་ལྷན་པ་རྒྱག་པ་སོགས་ཀྱི་བཟོ་སྐུད་སྣ་ཚོགས་བྱེད་ནུས་མོད། ཡིན་ཡང་རྒན་པ་ཚོས་ལབ་ན་བལ་སྐུད་ལ་འཇམ་པའི་ཁྱད་ཆོས་ལྡན་པ་ལས་རྩིད་སྐུད་དང་བསྡུར་ན་ཆད་སླ་བར་སྨྲ། འཕང་དང་ཕྲུལ་ཤིང(ཁྲོལ་ཤིང)གང་ཡིན་ཡང་། འདི་གཉིས་ཀྱིས་བཀལ་བའི་སྐུད་པས་འབྲོག་པ་མང་ཚོགས་ཀྱིས་གྲུ་གུ་ཆེ་ཆུང་མང་བོ་རྡོག་སྲིད། གྲུ་གུ་ནི་སྐུད་པ་གཉིས་རྐྱ་བྱས་ཏེ་བར་ལ་མཛུབ་མོ་བཞག་ནས་འཁྱིལ་དུ་མི་འཇུག་པར་རྡོག་པའི་རིལ་རིལ་ཞིག་ལ་ཟེར། དེ་ཡང་གནའ་མིའི་ཁ་དཔེ་ལ“གྲུ་གུ་རྡོག་གི་རྡོག་གི་ཇེ་ཆེ་དང་།། སྤོ་ཐོ་རིལ་གྱིན་རིལ་གྱིན་ཇེ་ཆུང་ཟེར།།”སྐུད་པས་གྲུ་གུ་རྡོག་རྗེས་གྲུ་གུ་ཡར་ཁྱེར་མར་ཁྱེར་བྱས་ནས་ཐགས་འབྲན་པ་དང་འཐག་པའི་ལས་ཀ་བྱེད་ཀྱིན་ཡོད།
གསུམ་པ། བལ་ཐིག
བལ་ཐིག་ནི་འཚོ་བའི་ཐད་ལ་བཀོལ་སྤྱོད་སྣ་མང་འཛོམས་པའི་ཐག་པའི་རིགས་ཤིག་སྟེ། དེ་ལ་སྒ་ཐག་དང་སྲབ་མདའ། དེ་མིན་ནོར་ནག་འདོགས་བྱེད་དང་ལུག་འཇུག་བྱེད། བྱིས་པ་བསྡམ་བྱེད་སོགས་རང་རང་གི་ཁྱད་ཆོས་ལྡན་པའི་དངོས་པོ་སྣ་མང་ཡོད།
（གཅིག）བལ་གྱི་ཐི་གུ་བརྒྱུས་ཚུལ།སྤྱིར་བལ་གྱི་ཐི་གུ་བརྒྱུས་པར་ཐོག་མར་བལ་སེད་པ་དང་དེ་ནས་ཐི་གུ་བརྒྱུས་ཀྱིན་ཡོད། བལ་གྱི་ཐི་གུ་ལ་བརྒྱུས་སྟངས་ཀྱི་ངོས་ནས་ཡར་བརྒྱུས་དང་མར་བརྒྱུས་གཉིས་ཡོད་ལ། དེ་ལྟར་བརྒྱུས་ན་ཐག་པ་མི་འཁྱིལ་བའི་ཕན་ཡོན་ལྡན་པས་ཡར་བརྒྱུས་དང་མར་བརྒྱུས་བྱེད་ཀྱིན་ཡོད། དེ་ལ་གཉིས་བརྒྱུས་དང་གསུམ་བརྒྱུས། དྲུག་བརྒྱུས་སོགས་ཡོད་ལ། དེ་དག་ཡར་བརྒྱུས་དང་མར་བརྒྱུས་གཉིས་གཤིབ་སྟེ་བཟོ་བཞིན་ཡོད་པ་མ་ཟད། དེ་ལའང་གཉིས་བཟོ་དང་བཞི་བཟོ། དྲུག་བཟོ། བརྒྱད་བཟོ་སོགས་ཡོད།
（གཉིས）བལ་ཐིག་གི་རིགས་དབྱེ་དང་སྤྱོད་སྒོ། གནའ་མིའི་ཁ་དཔེ་ལ“བལ་གྱི་ཉག་མ་ཕྲ་ན་ཡང་།། སྐུད་པ་བསྒྲིམས་ན་སེང་གེ་འཆིང་།།”ཞེས་པ་ལྟར་བལ་ཐག་ནི་འབྲོག་པའི་འཚོ་བར་བཀོལ་སྤྱོད་སྣ་མང་འཛོམས་པ་ཞིག་སྟེ། བེའུ་ཐག་དང་འཛུལ་ཐིག  སྐ་རགས། སྒ་ཐག སྲབ་མདའ། སྲབ་ཅོག  བཅུག་ཐག སྣ་ཐག འུར་ཆ། སྐེ་ལོང་། བྱུ་གུ ཐོ་ཐག རྨུ་ཐག ལྷམ་སྒྲོག་སོགས་ཡོད་ལ། དེ་དག་རེ་རེ་བཞིན་བརྗོད་ན་གཤམ་གསལ་ལྟར།
༡. བེའུ་ཐག་གམ་སྦྲེལ་ཐག་ནི་བེའུ་ཕུར་བར་ལག་འདོགས་བྱེད་སྐབས་བཀོལ་བའི་ཐི་གུ་ཡར་བརྒྱུས་དང་མར་བརྒྱུས་གཤིབ་ནས་གཉིས་བཟོ་བྱས་ཡོད་པ་ཞིག་སྟེ། བེའུ་ལག་འདོགས་མ་བྱས་པར་སྐེ་འདོགས་བྱས་ན་སྟབས་མ་ལེགས་པར་སྐེ་འགག་ནས་འཆི་ངེས་པས་རྒྱུན་ལྡན་དུ་བེའུ་ཐག་གིས་ལག་འདོགས་བྱེད་ཀྱིན་ཡོད། དེ་མིན་བཞོ་མ་ཚོས་བེའུ་དང་ཡ་རུ་སོགས་ཀྱི་ལག་པ་ཕན་ཚུན་སྦྲེལ་སྐབས་ཐག་པ་འདི་བཀོལ་གྱིན་ཡོད།
༢. འཛུལ་ཐིག་ནི་བྱིས་པ་འཛོང་ཁུག་ཏུ་བསྡམ་བྱེད་ཀྱི་ཐི་གུ་གྲིམས་མེད་པར་ལྷོད་པོ་ངང་ཡར་བརྒྱུས་བྱས་ཡོད་པ་ཞིག་སྟེ། འབྲོག་ཁུལ་གྱི་བྱིས་པ་འཛོང་ཁུག་ཏུ་བསྡམ་སྐབས་ད་ལྟའང་བཀོལ་སྤྱོད་བྱེད་ཀྱིན་ཡོད།
༤. སྒ་ཐག་ནི་སྣ་སྒའི་ཐག་པ་ཞིག་སྟེ། མཐའ་གཉིས་ཐི་གུ་ཡར་བརྒྱུས་དང་དཀྱིལ་མར་བརྒྱུས་བྱས་ནས་སྐུད་པས་བཟོས་ཡོད་ལ། འདི་ལ་གོང་ཐག་དང་གློ་ཐག གློ་རྨེད་སོགས་ཡོད། ལར་གོང་ཐག་གིས་སྣ་སྒ་གྲུག་མགོར་ནུར་དུ་མི་འཇུག་པ་དང་གློ་ཐག་གིས་སྣ་སྒ་གཡས་གཡོན་ལ་འཇུར་དུ་མི་འཇུག གློ་རྨེད་ཀྱིས་ངོ་ཐུར་ལ་འགྲོ་སྐབས་སྣ་སྒ་ཐུར་ནུར་དུ་མི་འཇུག་པའི་ནུས་པ་ཐོན་གྱིན་ཡོད།
༥. སྲབ་མདའ་ནི་ཐི་གུ་དྲུག་བརྒྱུས་བྱས་ནས་བཟོས་ཡོད་པ་ཞིག་སྟེ། རྟའི་སྲབ་ཀྱི་ཨ་ལོང་ཏུ་བཏགས་ཡོད་ལ། མང་ཆེ་བ་རིང་ཚད་རྨི་ལྔ་དྲུག་ཙམ་ཡིན་མོད། རང་གི་འདོད་མོས་ལྟར་བྱས་ཀྱང་ཆོག
༦. སྲབ་ཅོག་ནི་རྟའི་ཁ་ལོ་བསྒྱུར་བྱེད་ཀྱི་ཐག་པ་ཞིག་སྟེ། ཐི་གུ་ཡར་བརྒྱུས་དང་མར་བརྒྱུས་གཤིབ་ནས་བཞི་བཟོ་དང་དྲུག་བཟོ། བརྒྱད་བཟོ་སོགས་བྱེད་ཀྱིན་ཡོད་ལ། དེའི་རིགས་ཀྱི་བརྒྱད་བཟོས་ནི་སྲབ་ཅོག་ཧ་ཅང་ཡག་པ་ཞིག་ཡིན།
༧. བཅུག་ཐག་ནི་བལ་འབྲེག་སྐབས་དེ་མ་ཐག་ཏུ་ལུག་འཇུག་བྱེད་དུ་བརྒྱུས་པའི་ཐི་གུ་དུམ་བུ་ཞིག་གི་མིང་།
༨. སྣ་ཐག་ནི་གཡག་དང་མཛོ་ཡི་ཁ་ལོ་བསྒྱུར་བྱེད་ཀྱི་ཐི་གུ་ཞིག་སྟེ། ཐི་གུ་ཡར་བརྒྱུས་དང་མར་བརྒྱུས་གཤིབ་ནས་བཟོས་ཡོད་ལ། རི་ཁ་ནས་ཞོན་པ་སྤེན་མ་དང་སུ་རུ་ལའང་འདོགས་ཐུབ།
༩. འུར་ཆའི་ལུང་ཐག་ནི་ཐི་གུ་ཡར་བརྒྱུས་དང་མར་བརྒྱུས་གཤིབ་ནས་བཟོས་ཡོད་ལ། དཀྱིལ་དུ་ཕྱིང་བ་ལེབ་མོ་ཞིག་བཞག་ཡོད་པའི་སྟེང་དུ་རྩིད་སྐུད་ནག་པོས་བཟོས་ཡོད། ཁེད་དུ“མགོ་ནི་སྲིད་པའི་ཨ་ལོང་འདྲ།། སྐེད་པ་དངུལ་དཀར་མེ་ལོང་འདྲ།། རྔ་མ་སྦྲུལ་གྱི་མཇུག་མ་འདྲ།། སྟོང་གསུམ་ཀླད་ལ་སྐོར་བའི་ཚེ།། དུད་འགྲོ་ཟོག་གི་སྙིང་རྩ་འདར།།”ཞེས་པ་དང་། དེ་ཡང་བོད་ཀྱི་མངའ་མཛད་དགུའི་ཐོག་མ་གནོད་སྦྱིན་ནག་པོའི་དུས་ནས་བཟུང་དགྲ་འགོག་རང་སྲུང་གི་ནུས་པ་ཐོན་པའི་མཚོན་ཆའི་བྱེད་ཐབས་བཀོལ་རྒྱུའི་སྲོལ་བྱུང་ཡོད་པས། འུར་རྡོ་ཡང་དེ་དུས་བྱུང་བ《ཆོས་འབྱུང་མཁས་པའི་དགའ་སྟོན》ལས་དྲུག་པ“ཀྲོག་ཀྲོག་འདྲེ་ཡིས་དབང་བྱས་ཏེ།། ལང་ཏང་ལིང་ཏང་བར་ཁ་འུར་རྡོ་འཕེན།།”ཞེས་པར་གསལ་ལོ།
༡༠. སྐེ་ལོང་ནི་ནོར་ནག་འདོགས་བྱེད་ཀྱི་སྐེ་ཐག་སྟེ། དཀྱིལ་དུ་ཤིང་གི་ཆ་རུ་ཆུང་ཆུང་ཞིག་བཏགས་ཡོད།
༡༡. བྱུ་གུ་ནི་ནོར་རྡང་གི་ཐོག་ཏུ་བཏགས་ཡོད་པ་ཞིག་སྟེ། ཆ་རུའི་སྟེང་དུ་ཨ་ལོང་བྱས་ནས་འདོགས་བྱེད་ཀྱི་ཐི་གུ་ཕྲ་མོ་ཞིག་ཡིན།
༡༢. ཐོ་ཐག་ནི་མཚན་མོ་སྤྱང་ཀི་ལ་འདྲོགས་སློང་བྱེད་ཀྱི་ཐག་པ་ཞིག་སྟེ། ཐི་གུ་མར་བརྒྱུས་བྱེད་དགོས་པ་ཞིག་ཡིན་ལ། དེའི་མར་བརྒྱུས་བྱེད་པའི་རྒྱུ་མཚན་ནི་གནོད་སྐྱེལ་ངན་པའི་རིགས་འགོག་བྱེད་ཡིན་པས་སོ།
༡༣. རྨུ་ཐག་ནི་ཐི་གུ་གསུམ་ཡར་བརྒྱུས་བྱས་ནས་དཀྱིལ་དུ་བལ་དྲངས་ཏེ་སིག་སིག་བྱས་ཡོད་པ་ཞིག་སྟེ། ལབ་ཙེ་ཡི་མདའ་ཡི་སྟེང་དུ་འཐེན་གྱིན་ཡོད་ལ། འདིའི་མི་ཕྱུགས་སོགས་ཀྱི་ཚེ་ཐག་རིང་བའང་མཚོན།
༡༤. ལྷམ་སྒྲོག་ནི་ཕྱིང་ལྷམ་ཡུ་རིང་གི་ཁ་བསྡམ་བྱེད་ཅིག་སྟེ། ཐི་གུ་ཡར་བརྒྱུས་ཀྱི་མགོ་ཕྱིར་གུག་ནས་ཨ་ལོང་བྱས་ཏེ་བཟོས་ཡོད།
བཞི་བ། ཕྱིང་བ།
ཕྱིང་བ་ནི་ལུག་བལ་གྱིས་བཞག་པའི་ཐོན་རྫས་ཤིག་སྟེ། སྲ་ཞིང་འཇམ་པའི་ཁྱད་ཆོས་ལྡན་ལ། དེ་འཇོག་སྐབས་མི་མང་པོས་གྲངས་ཀ་དབྱངས་སུ་བཀུག་ནས་ཕར་མཉེ་ཚུར་མཉེ་བྱེད་པ་ཞིག་ཡིན།
（གཅིག ） ཕྱིང་བ་འཇོག་སྟངས། སྤྱིར་ཕྱིང་བ་འཇོག་བྱེད་ཀྱི་རྒྱུ་ནི་བལ་རིགས་གང་ཡིན་ཡང་ཆོག་མོད། འོན་ཀྱང་དེ་དག་ལས་ཡག་ཤོས་ནི་ལོ་གཉིས་ཅན་གྱི་ལུག་གི་སྟོན་ཁའི་བལ་ཡིན། གང་ལྟར་ཕྱིང་བ་འཇོག་སྐབས་ཐོག་མར་ལུག་བལ་ཡག་པོ་བསེད་ནས་བལ་འདབ་བྱས་ཏེ་ཕྱར་བ་སོགས་སྣོད་ཀྱི་ནང་དུ་རྩྭ་ཤིང་དང་རྡུལ་སོགས་མི་འགྲོ་བར་ཉར་དགོས་ལ། དེ་རྗེས་ཕྱིང་མཁན་ཞིག་བཙལ་ནས་ཕྱིང་བ་འཇོག་ཏུ་འཇུག་དགོས་ཤིང་། དུས་ཚོད་དབྱར་རམ་སྟོན་གྱི་གནམ་གཤིས་དྲོ་ཞིང་དྭངས་པའི་སྐབས་སུ་འདེམས་དགོས་ལ། འཇོག་སའི་ས་ཆ་ནི་སྤང་ངོས་ཧ་ཅང་བདེ་བའི་ཆུ་འགྲམ་ཞིག་ཡིན་དགོས་པ་དང་། ཕྱིང་བ་འཇོག་སའི་ཕྱར་བ་གསུམ་བཞི་ཙམ་གྲ་སྒྲིག་བྱ་དགོས། སྨྱུག་མ་ཡོད་སར་ཕྱིང་གདན་སྨྱུག་སྟན་བྱེད་པ་དང་དེང་གི་དུས་སུ་ཆུ་ཤོག་བྱེད་ཀྱིན་འདུག གང་ལྟར་སྔར་དུས་བལ་རྣམས་ཕྱར་བ་ཞེང་ལྔ་ནས་དྲུག་ཅན་གྱི་སྟེང་དུ་དུམ་བུར་བཅད་དེ། ཕན་ཚུན་སྣེ་མོ་ཐོད་གཏུགས་ནས་སྲབ་མཐུག་མཉམ་པོར་བཞག་རྗེས་སྤེན་མས་ཆུ་ཅུང་ཙམ་རེ་གཏོར་བ་དང་། དེ་རྗེས་ཕྱར་བའི་ཁུགས་སོར་བཏུམས་ནས་མཐའ་གཉིས་བལ་སྐུད་ཀྱིས་བཙེམས་པ་ཡིན། དེ་དག་ཡོད་ཚད་ཚགས་སུ་ཆུད་རྗེས་དལ་མོའི་ངང་ཕུར་ཕུར་བྱེད་ལ། ཕྱིང་བ་བརླིང་ལུགས་ལ་གླུ་དང་གཏམ་དཔེ་སྣ་ཚོགས་ཡོད་དེ། དཔེར་ན་གཏམ་དཔེ་ལ“ཕར་མཉེ་བལ་འཐབ་འཐབ།། ཚུར་མཉེ་ཕྱིང་བ་འཇོག་འཇོག།”ཅེས་པ་དང་། གླུ་ལ་རྨ་ཆུའི་གླུ་བ་རྡོ་རེད་ཡིས་བླངས་པའི“གཡང་དཀར་ཚེར་མོ་ལུག་གི་བལ་དཀར་ཁ་ཆུ་འཇིལ་ལི་ལི། འཚེར་མོ་ལྷས་ལ་འཛོམས་དུས། ལུག་ཆུང་འབའ་སྒྲ་ལྷང་སེ་ལྷང་། ཕྱིང་དཀར་ཆུ་རླིང་རེད། གོས་ཀྱི་དྭངས་རྩེ་རེད། གེ་སར་དམག་ལྭ་རེད། སྟག་ཤར་ཇག་ལ་འགྲོ་བའི་ཇག་ཕྱིང་རེད། བུ་མོ་གནས་ལ་འགྲོ་བའི་གནས་ཕྱིང་རེད།”ཅེས་པ་དང་།《ཨ་མདོའི་རིག་གནས་གླེང་བའི་གཏམ་ཚོགས》སུ་གླུ་ལ། ཇི་སྐད་དུ། “ཕ་ས་རིལ་རིལ་རིལ། ཨ་ལུང་གྱུག་གྱུག་གྱུག འདབ་མ་ཅིག་ཅིག་གཅིག་ཡ། གཉིས་ཡ། གསུམ་ཡ། ཇག་ལ་འགྲོ་བའི་ཇག་ཕྱིང་། ནགས་ལ་འགྲོ་བའི་ནགས་ཕྱིང་། དབུས་ལ་འགྲོ་བའི་དབུས་ཕྱིང་། སྟོང་རླིང་གཅིག སྟོང་རླིང་གཉིས། སྟོང་རླིང་གསུམ།”ཞེས་པ་དང་། གཞན་ད་དུང“ཨ་ལ་མ་ནི་པད་མེ། འཕྱིང་ཡག་ལྷ་བུ་ཡི་ལྷ་འཕྱིང་། གཡང་ཡག་གཡང་དཀར་ལ་ཁ་ཆུ། གཅིག་ཡག་ཨ་བུ་ཡི་རྐྱ་འཕྱིང་། གཉིས་ཡག་བྱི་མོ་ཡི་རྫི་འཕྱིང་། གསུམ་ཡག་སོ་ཁ་ཡི་དར་ཕྱིང་། བཞི་ཡག་ལྷ་བཞི་ཡི་དཀར་འཕྱིང་། ལྔ་ཡག་ལྷ་ལྔ་ཡི་འཕྱིང་ཞྭ། དྲུག་ཡག་གྲུས་མ་ཡི་རྫི་འཕྱིང་།”ཞེས་པ་མང་དུ་ཡོད་ཀྱང་། འདིར་མང་དུ་བྲི་བར་མི་བྱའོ། དེ་མིན་སྤྱིར་བཏང་ཕྱིང་བ་རིལ་སྐབས་གྲངས་ཀ་བརྩི་བཞིན་ཡོད་ལ། དེའང་སྤྱིར་བཏང་གི་གྲངས་ཀ་བརྩི་ཚུལ་དང་མི་འདྲ་སྟེ། གྲངས་ཀ་དབྱངས་ལ་བཀུག་ནས་བརྩི་བཞིན་ཡོད། དཔེར་ན་གཅིག་རེད་གོ་གཉིས་རེད། གསུམ་རེད་གོ་བཞི་རེད་བཅས་བརྒྱ་ཉིས་བརྒྱ་བྱས་ནས་གྲངས་ཀ་སྟོང་གཅིག་བར་དུ་ཕྱིང་བ་ཕར་མཉེ་ཚུར་མཉེ་བྱེད་ཀྱིན་ཡོད་ལ། སྟོང་གཅིག་འདང་རྗེས་ཁ་ཕྱེས་ནས་སྤེན་མས་ཆུ་ཅུང་ཙམ་གཏོར་བ་དང་ཕྱར་ཁུག་ནས་ཕྱིར་བླངས་ཏེ། ཕྱིང་བ་གཅིག་པུ་རིལ་རིལ་བྱས་ནས་གྲངས་ཀ་གསུམ་བརྒྱ་ཙམ་བརྩི་ལ། ཧེ་ར(སོག་སྐད)ལ་སོགས་བརླིང་སྐབས་གྲངས་ཀ་ཁྲི་གཅིག་བརྩི་མོད། འོན་ཀྱང་དེའི་རིགས་ནི་དུས་ཚོད་ཐུང་ཐུང་ཞིག་ཏུ་འགྲུབ་མི་ཐུབ་པས། རྫི་བོ་དག་གིས་རྫི་ལ་ཁྱེར་ནས་ཕུར་ཕུར་བྱེད་ཀྱིན་ཡོད། ཕྱིང་བ་བརླིང་ལུགས་ཀྱི་གྲངས་ཀ་བརྩི་ཚུལ་ལ་ས་ཆ་སོ་སོར་མི་འདྲ་ས་མང་པོ་འདུག་ཀྱང་འདིར་རྒྱས་པར་མ་སྨྲས་སོ།
（གཉིས）ཕྱིང་བའི་གྱོན་པ།ཕྱིང་བའི་གྱོན་པ་ལ་མགོ་ཕྱིང་དང་གཉའ་གཅུད། ཧེ་ར་(སོག་སྐད)ཕྱིང་འབོབ། ལྷམ་གྱི་ཡུ་བ། ཕྱིང་ཞྭ་སོགས་ཡོད།
༡. མགོ་ཕྱིང་དང་གཉའ་གཅུད་ནི་ཞྭ་མགོ་ཡོད་མེད་ཙམ་མ་གཏོགས་འདྲ་བར་སྣང་། དེ་གཉིས་ཀར་ཕུ་ཐུང་མེད་པ་མ་ཟད། གྱོན་སྟངས་ཀྱང་འདྲ་སྟེ་སྐེ་ན་ཆ་རུའི་སྒྲོག་གུ་གཅིག་ལས་མེད། རིང་ཐུང་ཡང་སྤྱིར་བཏང་གི་ཁོག་སྟོད་དང་འདྲ་མཚུངས་ཡིན། བུད་མེད་ཚོས་ཆར་བའི་ནང་དུ་འབྲི་མོ་བཞོ་དུས་མགོ་ཕྱིང་དང་གཉའ་གཅུད་གྱོན་ངེས་ལ། དེར་གཙོ་བོ་ཆར་གྱིས་མི་བརླན་པའི་ཁྱད་ཆོས་ལྡན།
༢. ཧེ་ར་ནི་ཕལ་ཆེར་སོག་སྐད་ཡིན་ཚོད་འདུག་སྟེ་དོན་དུ་ཆར་ལྭ་དང་དོན་འདྲ་མོད།《དམངས་ཁྲོད་རྒྱུན་བཀོལ་ཐ་སྙད་ཕྱོགས་བསྒྲིགས》སུ་འདི་ལ་ཕེ་ར་ཞེས་ཀྱང་བྲིས་འདུག འདི་ནི་བོད་ལྭའི་དབྱིབས་ལྟར་བལ་འཕྱིང་ལས་བཟོས་ཡོད་པའི་འབྲོག་པའི་གྱོན་ཆས་རིགས་ཤིག་ཡིན་ལ། ད་ལྟའང་སྐྱེས་པ་ཚོའི་གྲས་ན་གྱོན་མཁན་རེ་འགའ་འདུག  དེ་མིན་མི་ཚེ་ལས་འདས་རྗེས་བེམ་པོ་ཧེ་རའི་ཁུག་ལ་གཅུད་དེ་སྟེང་དུ་གྲུ་གུའི་སྐུད་པ་བསྡམས་ནས་ས་གནས་ལ་ཁྱེར་བ་རེད།
༣. ཕྱིང་འབོབ་ནི་ཕྱིང་ལྷམ་དང་དོན་འདྲ་སྟེ། འདི་ལ་ཆེ་ཆུང་དང་རིང་ཐུང་། སྲབ་མཐུག་མི་འདྲ་བ་མང་།
༤. ལྷམ་གྱི་ཡུ་བ་ནི་ཀོ་ལྷམ་ལ་སོགས་པའི་ལྷམ་གྱི་ཡུ་བ་ཕྱིང་བའི་བཟོས་པ་སྟེ་ལྷམ་སྒྲོག་བལ་ཐིག་གིས་བཅིང་བ་དེའོ།།
༥. ཕྱིང་ཞྭ་ལ་ཕྱི་ཐུམ་ཡོད་པ་དང་མེད་པ་གཉིས་སུ་མཆིས་ཏེ། སྔར་ཝ་ཞྭའི་ནང་མ་ཕྱིང་བ་ཡིན་ལ༢༠༠༦ལོ་ནས་གྱོན་སྲོལ་བཅད། དེ་མིན་ཚར་ཞྭའི་ནང་མ་མང་ཆེ་བ་ཕྱིང་བ་ཡིན་ལ། ཕྱིང་ཞྭ་ཕྱི་ཐུམ་གོས་ཀྱི་གཡོགས་པའང་ཡོད། ཕྱི་ཐུམ་མེད་པའི་ཕྱིང་ཞྭ་ཡང་མང་བོ་ཡོད་དེ། དབུས་ཞྭ་དང་ཕྱིང་ཞྭ་ལེབ་མོ། གཏོར་དབྱིབས་ཙོར་ལོ་དམར་བོ་ཅན། དེ་མིན་སྟེང་དུ་བཀྲ་ཤིས་པའི་རི་མོ་སྣ་ཚོགས་ཅན་ཡང་ཡོད་དོ།།
（གསུམ）ཕྱིང་བའི་ཉེར་མཁོའི་ཡོ་བྱད། ཕྱིང་བའི་ཡོ་བྱད་ལ་ཕྱིང་གུར་དང་ཕྱིང་གོར། ཕྱིང་སྒ། སྒ་སྟན། ཕྱིང་གདན། མཆར་སྟན། ཆག་ཕྱིང་། བོའུ་ཤུབས། ཕོར་ཤུབས། རྔ་ཤུབས། དྲིལ་བུ་དང་མདའ་རུའི་ཤུབས་སོགས་ཡོད་ལ། དེ་དག་གི་ཕན་ཡོན་ནམ་སྤྱོད་སྒོ་རགས་ཙམ་བརྗོད་ན།
༡. ཕྱིང་གུར་ནི་མི་རྣམས་སྡོད་སའི་གུར་ཁྱིམ་སྟེ། རྨ་ལྷོ་སོག་རྫོང་དང་བསང་ཆུ་རྫོང་ཁོ་ཚེ་ཞང་གི་ས་ཁུལ་དུ་ད་ལྟའང་རེ་འགའ་ཡོད།
༢. ཕྱིང་གོར་(མགོ་བརྟེན)ནི་སྦྲ་ནག་གི་གྲུ་ག་བཞིའི་གྲུ་མགོ་རེ་རེ་ན་ཡོད་པ་ཞིག་སྟེ། སྦྲའི་ཀ་མགོ་རྟེན་བྱེད་ཅིག་ལ་ཟེར།
༣. ཕྱིང་སྒ་ནི་རྟ་ལ་སྟོད་པའི་སྒ་ཡིན་ལ། དེའི་ཤིང་སྒའི་སྟེང་དང་སྤོམ་ངོས་སུ་ཕྱིང་བས་གཡོགས་ལ། རྟ་རྒྱུག་བྱེད་སྐབས་བྱིས་པའི་འཕོངས་ཤ་བདེ་ཆེད་དུ་ཕྱིང་བ་རྐྱང་རྐྱང་གི་སྒ་སྟོད་པའང་ཡོད་དེ། བླ་བྲང་གི་བསང་ཁོག་སྡེ་བའི་བསང་གི་རྟ་རྒྱུག་གི་སྐབས་སུ་ད་ལྟའང་ཕྱིང་བའི་སྒ་ཆས་ཀྱི་རིགས་མང་དུ་སྣང་། དེ་བཞིན་ཏུ་ཕྱིང་བའི་སྒ་སྟན་ནི་རྟའི་རྒྱབ་བདེ་ཆེད་དུ་སྒ་འོག་ལ་གདིང་རྒྱུའི་སྟན་ལ་ཟེར།
༤. ཕྱིང་གདན་ནི་ཁྱིམ་ལ་གཏིང་རྒྱུའི་སྟན་གྱི་མིང་སྟེ། འདི་ལ་དབྱིབས་དང་ཆེ་ཆུང་། མདོག་ཡག་བཙོག་སོགས་རིགས་མི་འདྲ་བ་མང་།
༥. མཆར་སྟན་ནི་སྦྲ་ནག་གི་ཆ་རུའི་འོག་སྟན་ཏེ། དེ་ལ་རེ་ལྡེ་དང་མཆར་ལུང་དམ་དུ་སྦྲེལ་བའི་ཕན་ཡོན་ལྡན།
༦. ཆག་ཕྱིང་ནི་མི་ཕྱུགས་སོགས་ཀྱི་རྐང་ལག་ལ་ཆག་སྐྱོན་ཤོར་ཚེ་ཆག་འཇོག་ཤེས་མཁན་ཞིག་བོས་ཏེ། ཕྱིང་བའི་ཁུག་ལ་ཤིང་ལེབ་བམ་སྨྱུག་ཐུར་བཞག་ནས་ཆག་སྐྱོན་བྱུང་སར་ལྗིབས་པའི་ཕྱིང་བ་ལ་ཟེར།
༧. ཕྱིང་བའི་ཕྱི་ཐུམ་མམ་ཤུབས་ལ་བོའུ་ཤུབས་དང་ཕོར་ཤུབས། རྔ་ཤུབས། དྲིལ་བུ་དང་མདའ་རུའི་ཤུབས་སོགས་ཡོད་ལ། དེ་དག་ལ་དངོས་པོ་ཆག་གྲུམ་མི་ཤོར་བ་དང་རྙིང་དུ་མི་འཇུག་པའི་ཕན་ཡོན་ལྡན་ནོ།།
ལྔ་བ། བལ་ཐགས།
བལ་ཐགས་ནི་འཕང་དང་ཁྲུལ(ཕྲུལ)་ཤིང་སོགས་ཀྱིས་བཀལ་བའི་སྐུད་པས་འཐག་པའི་ཐོན་རྫས་ཤིག་སྟེ། འབྲོག་པའི་འཚོ་བའི་ཁྲོད་དུ་གུར་ཁྱིམ་དང་སྣོད། གྱོན་པ་སོགས་མང་པོ་ཡོད།
（གཅིག ）བལ་གྱི་ཐགས་འཐག་ཚུལ། སྤྱིར་ཐགས་འཐག་པ་ནི་བུད་མེད་དག་གི་ལས་ཀ་ཡིན་ལ། ཐགས་ནི་ཐགས་མགོ་དང་ཐགས་སྔ་ལ་ཕུར་བ་བསྡབས་དེ། འཕང་དང་ཁྲོས་(འཕྲོས་)ལ་འཐེན་པའི་སྐུད་པ་གྲུ་གུར་རྡོག་པ་ཡར་ཁྱེར་དང་མར་ཁྱེར་བྱས་ནས་ཐོག་མར་ཐགས་འབྲན་པ་དང། དེ་རྗེས་བུད་མེད་ཚོས་སྟེང་དུ་ཞོན་ནས་རྒྱུ་སྤུན་འཕྲེད་དམ་ཞེང་ལ་དྲང་ནས་ཤིང་ལེབ་ཅིག་གིས་འཐག་ཀྱིན་ཡོད།
（གཉིས ）བལ་ཐགས་ཀྱི་རིགས་དབྱེ། བལ་ཐགས་ཀྱི་རིགས་ལ་ཕྱ་ར་དང་དོ་ཕྱར། སྒོ་ཕྱར། ཕྱར་སྟན། ཕྱུར་སྒྱེ། སྒྱེ། ཏ་ལེན། ཟ་ཏ། བསང་ཁུག གསུར་ཁུག ཚྭ་ཁུག ཇ་ཁུག སྣམ་བུ། ཕྲུག་ལྭ། ཕྲུག་ཁྲ་སོགས་ཡོད་དེ། ༡. དེ་ཡང་ཁེད་དུ་ཕྱ་ར་ནི"རྒྱལ་བོའི་ན་བཟར་མི་ཐེ། བཙུན་མོའི་འཕྱོར་ལྭར་མི་ཐེ། གོས་གོང་བ་མེད་པའི་སྒྲོག་གུ་ཅན།"ཟེར། དེ་ལ་ཁྱིམ་གྱི་དོ་ཆ་འགབ་བྱེད་ཀྱི་དོ་ཕྱར་དང་སྦྲ་ནག་གི་སྒོ་ཁའི་རླུང་འགོག་བྱེད་ཀྱི་སྒོ་ཕྱར། ཕྱུར་བ་བཙགས་བྱེད་ཀྱི་ཕྱུར་སྒྱེ་དང་ཕྱུར་བ་ཉི་མར་སྐམ་བྱེད་ཀྱི་འོག་སྟན་ཏེ་ཕྱར་གདན། འབྲས་དང་ནས། ཨོང་བ་སོགས་ཀྱི་སྡུད་སྣོད་སྒྱེ། བལྟས་ན་ཆེ་ཆུང་མེད་ལ་ཁུར་ན་ཡང་ལྗི་མེད་པའི་ཏ་ལེན། རི་ལ་སོང་ན་ཕོ་བ་མི་ལྟོགས་པ་དང་ཡུལ་གཞན་ལ་སོང་ན་ལམ་བྲོ་སློང་མི་དགོས་པར་རྩམ་ཕྱུར་འཛོམས་པའི་ཟ་ཏ་སོགས་ཡོད།  ༢. ཁེད་དུ་གཡང་ཁྱིམ་ཚང་གི་ཀ་ངོས་སུ་འོ་མའི་ཁུག་མ་ནག་པོ་ཞིག་ཅེས་པ་བལ་ནག་གིས་འཐག་པའི་ཇ་ཁུག་གི་དོན་ཡིན་ཏེ། དེ་མིན་བསང་ཁུག་དང་གསུར་ཁུག ཚྭ་ཁུག་སོགས་ཀྱང་ཡོད།  ༣. གྱོན་པ་ལ་སྣམ་བུའི་རིགས་ཏེ། ལྭ་སྣམ་དཀར་བོ་དང་དམར་བོ། དམར་སྨུག་སོགས་ཡོད་ལ། མདོ་སྨད་ཡུལ་དུ་ཅུང་དར་ཁྱབ་ཆེ་བ་ནི་ཕྲུག་ལྭ་དམར་སྨུག་དང་ཕྲུག་ཁྲའི་རིགས་ཡིན། འདིའི་རིགས་ཀྱི་ལག་ཤེས་ནི་ལྷ་སའི་ས་ཆ་མ་གཏོགས་ཨ་མདོའི་ས་ན་བཏག་ཤེས་མཁན་ཉུང་དུ་སྣང་བས། ད་རེས་རྒྱུ་ཆ་ཁ་གསལ་བ་ཞིག་བརྗོད་མ་ཐུབ་མོད། འོན་ཏེབོད་ཀྱི་ལག་ཤེས་ཀུན་འདུས་ཆེན་མོརུ་ལྭ་སྣམ་བཏག་ན། བོད་ལུག་གི་སྟོན་བལ་སྤུས་ལེགས་ཅན་བསེད་ནས་སྦོམ་ཕྲ་དང་འཁལ་མདུད་དམ་འུལ་བ་མེད་པ་འཁེལ་བ་ཀུན་ལ་གཅེས་ཏེ། བལ་སྐུད་ཀྱི་གྲུ་གུས་སྣམ་བུ་འདང་ངེས་བྱུང་བ་དང་རིང་ཐུང་འདོམ་པ་བཅུ་གསུམ། ཞེང་ལ་མཐོ་ཕྱེད་གཉིས་ཙམ་འབྱུང་བའི་ཚད་དུ་བྱས་ནས་ཐགས་འབྲན། སྣས་ལས་?ཐགས་ཆའི་སྟེང་གི་ཐགས་སྐུད་ཐོག་འོག་དགར་བྱེད་ཀྱི་ཡོ་བྱད་ཅིག?དྲངས་ནས་ཐགས་འཐག་པར་ཚགས་ཅི་ཙམ་དམ་པོར་འཐག་ཐུབ་པ་དེ་ཙམ་གྱིས་བཟང་སྟེ། ཐགས་བཟང་ངན་ལག་པས་སྣམ་བུ་བཅངས་ནས་གྱེན་དུ་བསླངས་ན་མཐོ་གང་ཡན་ཆད་ལངས་ཐུབ་པ་ནི་བཟང་གྲས་ཡིན་ལ། དེ་ལས་ལྡོག་སྟེ"མཉེ་ངན་མཉེ་དེ་མཐའ་ནས་གྱོང་། ཐགས་ངན་འཐག་དེ་དཀྱིལ་ནས་བུག"ཟེར་བ་མི་ལེགས་སོ།།  དེ་ལྟར་སྣམ་བུ་བཏགས་ཟིན་པ་དག་ཤིང་སྡོང་སྦོམ་པོ་ཧྲིལ་བོར་བརྐོས་པའི་གཞོང་བ་ལྟ་བུའི་ནང་དུ་ཆུ་དྲོན་གྱིས་སྦང་ནས་རྐང་བརྫིས་ཆུ་སྲུབ་ཉིན་གསུམ་ཙམ་བཏང་ནས། སྣམ་བུའི་ངོས་སུ་བལ་སྤུས་འཐག་རིས་མི་མངོན་པར་ཕྱིང་བ་ལྟར་མདོག་དཀར་ལ་གཙང་བ་ནི་བསྲུབས་ཐུབ་པའི་ཚད་ཡིན་པར་སྨྲ། དེ་ལྟར་གྲུབ་པའི་ལྭ་སྣམ་ལས་མདོ་སྨད་དུ་དར་ཁྱབ་ཆེ་བ་ནི་གོང་དུ་བཤད་པ་ལྟར་ཕྲུག་ལྭ་དམར་སྨུག་དང་ཕྲུག་ཁྲའི་རིགས་ཡིན་ལ། ཕྲུག་ལྭ་དམར་སྨུག་ནི་མདོ་སྨད་བསང་ཆུ་རྫོང་གི་འབོ་ར་དང་ཨ་མཆོག་གི་བུད་མེད་ཚོའི་གྲས་ན་གྱོན་མཁན་མང་བ་དང་། དེ་མིན་མདོ་སྨད་ཀླུ་ཆུའི་ས་ཁུལ་དུ་སྐྱེས་པ་ཚོས་བཞི་བའི་སྨྱུང་གནས་དང་དྲུག་པའི་ལབ་ཙེ་སོགས་དབྱར་དུས་སུ་ཕྲུག་ལྭ་གྱོན་ངེས། ཕྲུག་ཁྲ་ལ་ཆ་རུ་དང་པང་དན་སོགས་ཡོད་དེ་བོད་ལྭའི་འདབ་ཁ་དང་གོང་བའི་ཁ་ལ་འཇོག་རྒྱུ་ཞིག་གོ།
དཔྱད་གཞིའི་ཡིག་ཆ།"《དམངས་ཁྲོད་ཐ་སྙད་རིག་འགྲེལ་སྲོལ་རྒྱུན་གསལ་བའི་མེ་ལོང་》འབྲི་རུ་དཀོན་མཆོག་ཐུབ་བསྟན། ཀན་སུའུ་མི་རིགས་དཔེ་སྐྲུན་ཁང་། ༢༠༡༣ལོའི་ཟླ་༡༠བའི་དཔར་ཐེངས་དང་པོ།"《མང་ཚོགས་སྒྱུ་རྩལ》 ༢༠༠༩ལོའི་དེབ་བཞི་བ། མཚོ་སྔོན་མི་རིགས་དཔེ་སྐྲུན་ཁང་། ༢༠༡༢ལོའི་ཟླ༡༢པའི་ཚེས་༡༥ལ་དཔར།"སྤང་རྒྱན་མེ་ཏོག ༢༠༡༤ལོའི་དེབ་བཞི་བ།"《བཀའ་ཆེམས་ཀ་ཁོལ་མ》 སྲོང་བཙན་སྒམ་པོ། ཀན་སུའུ་མི་རིགས་དཔེ་སྐྲུན་ཁང་། ༡༩༨༩ལོའི་ཟླ༩བའི་པར་ཐེངས་དང་པོ།"《མདོ་སྨད་ཆོས་འབྱུང་》 བྲག་དགོན་པ་དཀོན་མཆོག་བསྟན་པ་རབ་རྒྱས། ཀན་སུའུ་མི་རིགས་དཔེ་སྐྲུན་ཁང་། ༡༩༨༧ལོའི་ཟླ༨པའི་པར་ཐེངས་གསུམ་པ།"《མདོ་སྨད་ཞིབ་འཇུག》  དམ་ཆོས། ཆ་རིས་སྐལ་བཟང་ཐོགས་མེད། མི་རིགས་དཔེ་སྐྲུན་ཁང་། ༢༠༠༩ལོའི་ཟླ༥བའི་པར་ཐེངས་དང་པོ།"《མདོ་སྨད་རྒན་གྱའི་ལོ་རྒྱུས་སྔོན་བྱུང་གསལ་བའི་མེ་ལོང་ཞེས་བྱ་བ་བཞུགས་སོ》རྒན་གྱའི་དཀོན་མཆོག་རྒྱ་མཚོ། མི་རིགས་དཔེ་སྐྲུན་ཁང་། ༢༠༡༣ལོའི་ཟླ༧པར་པེ་ཅིན་དུ་དཔར་ཐེངས་དང་པོ་བརྒྱབ།"མཆན།"《བོད་ཀྱི་གནའ་རབས་ལོ་རྒྱུས》 རེབ་གོང་རྡོ་རྗེ་མཁར་གྱིས་བརྩམས། ཀན་སུའུ་མི་རིགས་དཔེ་སྐྲུན་ཁང་། ༢༠༡༠ལོའི་ཟླ༧པའི་དཔར་ཐེངས་དང་པོ། ཤོག་ངོས་༢༤༢དང༣༠༦དུ་གསལ།"《བཀའ་ཐང་སྡེ་ལྔ》 གུ་རུ་ཨོ་རྒྱན་གླིང་བས་བརྩམས། མི་རིགས་དཔེ་སྐྲུན་ཁང་། ༡༩༩༨.༦.༡༢པའི་པར་ཐེངས་དང་པོའི་ཤོག་ངོས༡༡༣དུ་གསལ།"《ཆོས་འབྱུང་མཁས་པའི་དགའ་སྟོན》 དཔའ་བོ་གཙུག་ལག་ཕྲེང་བ། མི་རིགས་དཔེ་སྐྲུན་ཁང་། ༢༠༡༢ལོའི་ཟླ༣པའི་པེ་ཅིན་གྱི་པར་ཐེངས་གཉིས་པའི་ཤོག་ངོས༨༢སུ་གསལ།"དམངས་ཁྲོད་རྒྱུན་བཀོལ་ཐ་སྙད་ཕྱོགས་བསྒྲིགས་གངས་ལྗོངས་ཤེས་རིག་ནོར་བའི་སློབ་གླིང་གིས་སྒྲིག་རྩོམ་བྱས། ཀན་སུའུ་མི་རིགས་དཔེ་སྐྲུན་ཁང་། ༢༠༡༤ལོའི་ཟླ༦པའི་དཔར་ཐེངས་གཉིས་པའི་ཤོག་ངོས༦༧དུ་གསལ།"《ཨ་མདོའི་རིག་གནས་གླེང་བའི་གཏམ་ཚོགས》དེབ་ཕྲེང་དང་པོ། སངས་རྒྱས་མཁར་གྱིས་བསྒྲིགས། ཀན་སུའུ་མི་རིགས་དཔེ་སྐྲུན་ཁང་། ༢༠༡༤ལོའི་ཟླ༧པའི་དཔར་ཐེངས་དང་པོའི་ཤོག་ངོས༣༦༢སུ་གསལ།"བོད་རིག་པའི་སྐོར་གྱི་རྩོམ་ཡིག་ཐོར་བུ། ཤར་ཡུལ་ཕུན་ཚོགས་ཚེ་རིང་། བོད་ལྗོངས་མི་དམངས་དཔེ་སྐྲུན་ཁང་། ༢༠༠༩ལོའི་ཟླ༣པའི་པར་ཐེངས་དང་པོའི་ཤོག་ངོས༣༩རུ་གསལ།"《བོད་ཀྱི་ལག་ཤེས་ཀུན་འདུས་ཆེན་མོ།》སྨད་ཆ དཀོན་མཆོག་བསྟན་འཛིན། འཕྲིན་ལས་རྒྱལ་མཚན། པདྨ་གཡུ་སྒྲོན་བཅས་ཀྱིས་བརྩམས། ཀྲུང་གོའི་བོད་རིག་པ་དཔེ་སྐྲུན་ཁང་། ཤོག་ངོས༢༢༥རུ་གསལ།
ཟླ་༢ཚེས་༡༦ཉིན་
ཟླ་༢ཚེས་༡༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༤༧པ་ཡིན། ལོ་མཇུག་ལ་ད་དུང་ཉིན་༣༡༨ཡོད།
གེ་སར་རྒྱལ་པོ།
གེ་སར་རྒྱལ་པོ་ དབྱིན་སྐད་དུ་ King Gesar ཡང་ན Gesar Gyalpo ཞེས་འབྲི་ན་ལེགས་སྙམས
གླིང་རྗེ་གེ་སར་རྒྱལ་པོའི་སྒྲུང་ཞེས་སྤྱི་ཚོགས་ཐོག་གྲགས་ཆེ་བ་ཡིན་ཞིང༌། དེ་ནི་སྔར་སྒྲུང་མཁན་ཞེས་པའི་མི་ཡི་གེ་ཙམ་ཡང་མི་ཤེས་ཀྱང་གེ་སར་གྱི་སྒྲུང་ཆ་ཚང་བློ་ཐོག་ནས་ཤོད་ཐུབ་མཁན་མང་པོ་བྱུང་ཞིང་ད་ལྟའང་ཡོད་པ་དེ་དག་གིས་བཤད་པ་རྣམས་ཕྱོགས་བསྒྲིགས་བྱས་པ་དང་། གཞི་རྩ་སྔོན་མ་སྡེ་དགེ་གླིང་ཚང་དུ་གླིང་གེ་སར་ཟེར་བའི་དཔའ་རྒོད་གཅིག་བྱུང་མྱོང་བའི་ལོ་རྒྱུས་ལ་རྟོགས་བརྗོད་དང་རབ་བཏགས་ཀྱིས་བརྗོད་ཚུལ་འདྲ་མིན་སྣ་ཚོགས་མངའ་བའི་རྫོང་ཆེན་བཅོ་བརྒྱད་དང༌། རྫོང་འབྲིང་བདུན། རྫོང་ཕྲན་བཞི། ལྷ་གླིང༌། དམྱལ་གླིང་བཅས་ལེ་ཚན་རྒྱས་བསྡུས་ཁྱོན་བསྡོམས་སུམ་ཅུ་ལྷག་ཙམ་དང་། དེབ་གཟུགས་སུ་དཔར་ཟིན་པ་བརྒྱ་ལྷག་ཡོད་པར་ཐོས་ཤིང་། འཛམ་གླིང་ནང་གི་བརྩམས་སྒྲུང་རིང་ཤོས་སུ་གྱུར་ཡོད།
ཡིག་ཆ་བཙིར་ཆས་གདམ་བྱང་།
ཡིག་ཆ་བཙིར་ཆས་གདམ་བྱང་ཞེས་པ་དེ་ནི་དེང་སང་བརྩིས་འཁོར་ཁྲོད་བེད་སྤྱོད་བཞིན་པའི་མིང་ཚིག་ཞིག་སྟེ་རྒྱ་སྐད་དུ་༼文件夹选项༽ཞེས་སུ་བརྗོད་ཀྱི་ཡོད།
གེ་སར་རྒྱལ་པོ།
གསུམ་​​པ། གླིང་​​གེ་​​སར་​​རྒྱལ་​​པོའི་​​སྒྲུང་​​ལས་​​བྱུང་​​བ།
གླུ་ ​​ཨ་​​ལ་​​ཨ་​​ལ་​​ ཨ་​​ལ་​​རེད།། ཐ་​​ལ་​​ངག་​​གི་​​འགུགས་​​ལུགས་​​རེད།། ཞིང་​​པདྨ་​​འོད་​​ཀྱི་​​གཞལ་​​ཡས་​​ནས།། མགོན་​​མཚོ་​​སྐྱེས་​​རྡོ་​​རྗེ་​​ཐུགས་​​རྗེ་​​ཅན།། བུས་​​གསོལ་​​བ་​​འདེབས་​​སོ་​​བྱིན་​​གྱིས་​​རློབས།། ས་​​འདིའི་​​ས་​​ངོ་​​མ་​​ཤེས་​​ན།། གཡུ་​​མཁར་​​སྔོན་​​པོའི་​​ནང་​​ཤོད་​​ནས།། གཉེན་​​ཕུ་​​ནུས་​​སེམས་​​གཏམ་​​བཤད་​​ས་​​རེད།། ཕོ་​​ང་​​དང་​​ང་​​ངོ་​​མ་​​ཤེས་​​ན།། ཕུ་​​གསུམ་​​ཁ་​​བ་​​གངས་​​ཀྱི་​​རི།། གངས་​​ལ་​​སེང་​​གེ་​​འགྱིང་​​བའི་​​རི།། རྐེད་​​གསུམ་​​ཙནྡ་​​ནགས་​​ཀྱི་​​རི།། ནགས་​​ལ་​​རྒྱ་​​སྟག་​​རྩེ་​​བའི་​​རི།། ཤོད་​​གསུམ་​​ཆུ་​​མ་​​ཞིང་​​གི་​​རི།། ཞིང་​​ལ་​​འབྲུ་​​དྲུག་​​སྨིན་​​པའི་​​རི།། མདའ་​​གསུམ་​​གཙང་​​མ་​​ཆབ་​​ཀྱི་​​རི།། ཆུ་​​ལ་​​ཉ་​​སྲམ་​​འཁོར་​​བའི་​​རི།། རྨ་​​རི་​​བོ་​​བཞི་​​ཡི་​​འདུས་​​མདོ་​​ནས།། མཁར་​​མི་​​འགྱུར་​​དངུལ་​​ཆུ་​​ཁྲོ་​​རྫོང་​​ནས།། དཔའ་​​མི་​​འགྱུར་​​དགྲ་​​ལྷ་​​རྩེ་​​རྒྱལ་​​ཡིན།། སྤྱིར་​​ཆུང་​​རྒྱུད་​​དཔོན་​​རབས་​​བཅོ་​​བརྒྱད་​​ལ།། འདན་​​མ་​​བློན་​​རབས་​​བཅོ་​​བརྒྱད་​​ཡིན།། སྒོས་​​གཡུ་​​འོད་​​བུ་​​དང་​​དགྲ་​​ལྷ་​​ང་​​།། མ་​​གཅིག་​​གི་​​ཁོང་​​ནས་​​མ་​​སྐྱེས་​​ཀྱང་​​།། སེམས་​​གཅིག་​​ཏུ་​​མཐུན་​​པའི་​​ཕུ་​​ནུ་​​ཡིན།། གཅེས་​​པའི་​​གཉེན་​​དང་​​འཕྲད་​​ཉིན་​​མོ།། བྱམས་​​བརྩེའི་​​ཉི་​​ཟླ་​​ཆ་​​འགྲིག་​​ཡིན།། སྡང་​​བའི་​​དགྲ་​​དང་​​འཕྲད་​​ཉིན་​​མོ།། ངར་​​རྒོད་​​སྟག་​​སེང་​​ཁ་​​སྤྲོད་​​ཡིན།། དེ་​​སྟེ་​​ཚ་​​ཞང་​​ཡབ་​​སྲས་​​གཉིས།། གསོན་​​དང་​​འདྲ་​​མ་​​འདི་​​འདྲ་​​གདའ།། ཞིང་​​ས་​​བཟང་​​པོའི་​​རྐྱེན་​​དང་​​གཅིག། ས་​​བོན་​​བཟང་​​པོའི་​​རྒྱུ་​​དང་​​གཉིས།། དུས་​​ཚིགས་​​བཟང་​​པོའི་​​དྲོད་​​དང་​​གསུམ།། བཟང་​​གསུམ་​​ལྷན་​​དུ་​​འཛོམས་​​པ་​​ན།། འབྲས་​​བུ་​​མི་​​འབྱུང་​​རང་​​དབང་​​མེད།། བླ་​​མ་​​བཟང་​​པོའི་​​སྨོན་​​ལམ་​​གཅིག། སློབ་​​མ་​​བཟང་​​པོའི་​​དད་​​དམ་​​གཉིས།། དུས་​​ཚེས་​​བཟང་​​པོའི་​​རྟེན་​​འབྲེལ་​​གསུམ།། བཟང་​​གསུམ་​​འཛོམས་​​པའི་​​ཞིང་​​ཁམས་​​སུ།། བདེ་​​སྐྱིད་​​མི་​​འབྱུང་​​རང་​​དབང་​​མེད།། འོན་​​ཀྱང་​​ས་​​གནད་​​འཚོལ་​​བ་​​ནི།། གལ་​​ཆེན་​​བྱ་​​བའི་​​ཐོག་​​མ་​​དང།། རྟེན་​​འབྲེལ་​​ཀུན་​​གྱི་​​མགོ་​​མ་​​དེ།། བུ་​​རྩེ་​​རྒྱལ་​​བདག་​​གིས་​​བྱས་​​ན་​​སྙམ།། དེ་​​དངོས་​​ཉམས་​​རྨི་​​ལམ་​​གསུམ་​​ལ་​​ཐུག། རྟ་​​ཅང་​​ཤེས་​​ཁྱུང་​​གཤོག་​​སྔོན་​​པོ་​​ཡིས།། འགྲོ་​​དགོས་​​པའི་​​རྟགས་​​མཚན་​​དུ་​​མ་​​བསྟན།། ཉམས་​​རིག་​​པ་​​གསལ་​​བའི་​​དྭངས་​​ཆ་​​ལ།། གནས་​​གསེར་​​ལུང་​​བཀོད་​​པ་​​ལམ་​​མེར་​​བཀྲ།། མཚན་​​ཐོ་​​རེངས་​​གསུམ་​​གྱི་​​རྨི་​​ལམ་​​ལ།། སོང་​​ཟེར་​​བའི་​​བསྐུལ་​​མ་​​རྒྱུན་​​མར་​​བྱུང་​​།། དགུང་​​སྔོན་​​པོའི་​​བསུ་​​མ་​​མ་​​ཐོན་​​ཅིང་​​།། དུང་​​ཟླ་​​བའི་​​འདེད་​​མ་​​མ་​​ཐོན་​​པར།། མདུན་​​མུན་​​པས་​​བཀག་​​ཀྱང་​​མ་​​ཁོག་​​སྟེ།། ཤར་​​ཁྲི་​​གདུགས་​​འཆར་​​དོན་​​དེ་​​འདྲ་​​ལགས།། གླིང་​​སྐྱེས་​​བུས་​​ཁྱོད་​​སོང་​​མ་​​གསུངས་​​ཤིང་​​།། བློན་​​འདན་​​མས་​​ཁྱོད་​​ཤོག་​​མ་​​གསུངས་​​པར།། ལམ་​​རིང་​​མོས་​​བཀག་​​ཀྱང་​​མ་​​ཁོག་​​པར།། ང་​​རྩེ་​​རྒྱལ་​​ཡོང་​​དོན་​​དེ་​​འདྲ་​​ལགས།། གླུ་​​གོ་​​ན་​​རྣ་​​བའི་​​བཅུད་​​དུ་​​ཟུང་​​།། དོན་​​མ་​​གོ་​​གླུ་​​ལ་​​འགྲེལ་​​བ་​​མེད།།
ཅེས་​​གསུངས་​​ནས་​​ཟླ་ ​​བ་​​སྤྲིན་​​ཀློང་​​དུ་​​ཡིབ་​​པ་​​ལྟར་​​ས་​​དེ་​ ​ཉིད་​​ལ་​​སླར་​​ཐིམ་​​པར་​​གྱུར་​​ཏོ།། དེ་​​ལྟར་​​ས་​​གནད་​​བཙལ་​​ཞིང་​​སྨོན་​​ལམ་​​རྒྱ་​​ཆེར་​​བཏབ་​​ནས་​​ ཕྱིར་​​ཕེབས་​​ཤིང་​​དུས་​​ཚེས་​​ཀྱི་​​རྟེན་​​འབྲེལ་​​ཕུན་​​སུམ་​​ཚོགས་​​ པ་​​ཞིག་​​ལ་​​གནས་​​དེར་​​གདན་​​ས་​​འཛིན་​​རྒྱུར་​​གྲོས་​​ཐག་​​བཅད་​​པར་ ​​བྱས་​​སོ།།
སྙེ་ཐང་བཀྲ་ཤིས་སྒང་
མཚན་རྒྱས་པར་སྙེ་ཐང་བཀྲ་ཤིས་སྒང་དར་རྒྱས་ཆོས་འཁོར་གླིང་ཞེས་ཞུ། སྙེ་ཐང་སྒྲོལ་མ་ལྷ་ཁང་ནས་ཤར་ངོས་སུ་སྣུམ་ནག་ལམ་དེད་སྤྱི་ལེ་གཉིས་ཙམ་དང་དེ་ནས་ལྷོ་ངོས་སུ་སྤྱི་ལེ་ཕྱེད་ཙམ་སོང་ན་བཀྲ་ཤིས་སྒང་གྲོང་ཚོའི་དབུས་སུ་དགོན་དེ་མཇལ་རྒྱུ་ཡོད། དགོན་དེ་ནི་སྤྱི་ལོའི་དུས་རབས་བཅུ་གསུམ་པར་འགྲོ་མགོན་ཆོས་རྒྱལ་འཕགས་པ་ས་སྐྱ་ནས་གོང་མ་སེ་ཆེན་རྒྱལ་པོས་ཕུལ་བའི་ཇོ་བོའི་སྐུ་བརྙན་ཞིག་གདན་དྲངས་ཏེ་ཕེབས་སྐབས་ཏིང་ཏིང་ཟམ་པ་ཞེས་པར་ཆིབས་རྟའི་ཏིང་ཏིང་ལྷུང་བས་ཏིང་ཏིང་ཟམ་པ་ཞེས་ཐོགས་པ་དང་། དེ་ནས་འཁར་ཟམ་པ་ཞེས་པར་ཆིབས་རྟས་མ་ཕྱིན་སྟབས་འཁར་ཟམ་པ་ཞེས་ཐོགས། དེ་ནས་ཇོ་བོས་ང་འདི་ནས་མི་འགྲོ་ཞེས་གསུངས་བྱོན་པས་སྔོན་དགོན་དེའི་རྟེན་གཙོའི་མཚན་ལའང་ཇོ་བོ་མི་འགྲོ་རྡོ་རྗེ་ཞེས་གསོལ། ཇོ་བོ་དེ་རྟེན་གཙོར་བཞུགས་ནས་ད་ལྟའི་དགོན་ཏེ་ཕྱག་བཏབ་གནང་མཛད། སྔོན་དགེ་འདུན་ཞལ་གྲངས་ལྔ་བཅུ་སྐོར་འདུས་ཏེ་ས་སྐྱ་གོང་ལུགས་ཕྱག་བཞེད་གནང་། ལྷག་པར་༡༩༥༣ཙམ་ལ་འཕན་པོ་ན་ལེན་དྲའི་གཟིམས་འོག་ཀུན་དགའ་བསྟན་འཛིན་ཞབས་སོར་འཁོད་དེ་ཁུལ་དེར་ནད་རིམ་དུག་ཅན་བཟློག་ཕྱིར་གདུགས་དཀར་བྱད་གྲོལ་སོགས་ཞབས་རིམས་རྒྱ་ཆེན་པོ་དང་ལམ་འབྲས་སློབ་བཤད་ཟབ་རྒྱས་གནང་བས། གྲྭ་བགྲེས་གཞོན་ཚང་མས་རྒྱུན་དུ་ཆག་མེད་རྣམ་བཞི་སོགས་ཞལ་འདོན་མཛད་པ་བཅས་འཕེལ་རྒྱས་ཆེན་པོ་བྱུང་། སྔོན་འདུ་ཁང་ཀ་བ་བཅུ་གཉིས་ནང་གི་རྟེན་གཙོ་གོང་གསལ་ཇོ་བོ་མི་འགྲོ་རྡོ་རྗེ་དང་། ཐུགས་ཀྱི་རྟེན་རྣམ་རྒྱལ་མཆོད་རྟེན་དང་། བཀའ་གདམས་མཆོད་རྟེན་མང་པོ་བཅས་སོགས་དང་། ཡང་སྟེང་མགོན་ཁང་ནང་འགྲོ་མགོན་ཆོས་འཕགས་ཀྱིས་ས་མཐེབ་སྐྱུ་རེ་ལ་གཟུངས་སྔགས་འབུམ་རེ་བགྲངས་གནང་བའི་དགྱེས་རྡོར་གྱི་སྐུ་བྱིས་པ་ལོ་བརྒྱད་ཙམ་དང་། དཔལ་མགོན་ཞལ་སོགས་རྟེན་སྐུ་ཇི་སྙེད་ཅིག་བཞུགས་སུ་གསོལ་ཡོད། སྙེ་ཐང་ལྷ་ཆེན་པོའང་འགྲོ་མགོན་ཆོས་རྒྱལ་འཕགས་པའི་དུས་བརྐོས་གནང་བ་ཡིན་ཞེས་ཟེར། ད་ལྟ་ཉམས་གསོ་གནང་བའི་སྔོན་གྱི་འདུ་ཁང་ནང་སྔོན་གྱི་རྟེན་སྐུ་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
སན་ཁྲོལ་གྱི་མི།
སན་ཁྲོལ་གྱི་མི་ནི་རྒྱ་གར་ནས་ཡོང་པའི་མིའི་ཚོགས་པ་ཞིག་ལ་ཟེར་བ་རེད།
ཀན་ལྷོ་བོད་རིགས་རང་སྐྱོང་ཁུལ
ཀན་ལྷོ་བོད་རིགས་རང་སྐྱོང་ཁུལ་(སྟབས་བདེའི་རྒྱ་ཡིག: 甘南藏族自治州; རྒྱའི་སྒྲ་སྦྱོར: Gānnán Zàngzú Zìzhìzhōu; བོད་ཡིག: -ཀན་ལྷོ་བོད་རིགས་རང་སྐྱོང་ཁུལ།; ཝ་ལེའེ: -Kan-lho Bod-rigs rang-skyong-khul)ནི་ཀྲུང་གོའི་ཀན་སུའུ་ཞིང་ཆེན་གྱི་ལྷོ་རྒྱུད་དུ་ཆགས་པའི་ རང་སྐྱོང་ཁུལ་ཞིག་སྟེ། བསང་ཆུ་རྫོང་དང་རྨ་ཆུ་རྫོང་། ཀླུ་ཆུ་རྫོང་དང་འབྲུག་ཆུ་རྫོང་། ཐེ་བོ་དང་ཅོ་ནེ་སོགས་བོད་རིགས་རྫོང་ཁག་མང་བོས་གྲུབ་པའི་བོད་རིགས་རང་སྐྱོང་ ས་ཁུལ་ཞིག་ཡིན། ཀན་ལྷོ་ཁུལ་གྱི་སའི་རྒྱ་ཁྱོན་ལ་སྤྱི་ལེ་གྲུ་བཞི་མ་༤༠༨༩༨ཡོད་ཅིང་ཁུལ་གྱི་ སྲིད་འཛིན་ལྟེ་གནས་ནི་མདོ་སྨད་གཙོད་གྲོང་ཁྱེར་ཡིན།
དམུ་དགེ་བསམ་བརྟན།
དམུ་དགེ་བསམ་བརྟན་ནི་ནོར་འཁྲུལ་ཡིན་པར་སྣང་།  སྤྱིའི་ལུགས་ལྟར་ན་དམུ་དགེ་བསམ་གཏན་ལྟར་འབྲི།
དཔལ་མགོན་འཕགས་པ་ཀླུ་སྒྲུབ་ཀྱིས། ཧ་ཅང་ཕྱུག་པོའི་ཁྱིམ་དུ་མི་སྐྱེ་ཞིང་། །ཧ་ཅང་དབུལ་བོའི་ཁྱིམ་དུ་མི་སྐྱེ་བར། །བར་མ་དག་གི་ཁྱིམ་དུ་སྐྱེ་བར་ཤོག། ཅེས་གསུངས་བ་བཞིན་རྗེ་དམུ་དགེ་བསམ་གཏན་རྒྱ་མཚོ་དཔལ་བཟང་པོའམ་ཡོངས་གྲགས་སུ་མཁས་དབང་དམུ་དགེ་བསམ་གཏན་དུ་འབོད་པའི་དམ་པ་གང་ནི། སི་ཁྲོན་ཞིང་ཆེན་ཟུང་ཆུ་རྫོང་གི་ཁོངས་སུ་གཏོགས་པ་དམུ་དགེ་ཞེས་བྱ་བའི་དགོན་འོག་སོག་པོ་རུ་ཟེར་བའི་རོང་སྡེར་ཡབ་དགེ་འདུན་སྐྱབས་དང་ཡུམ་ཨ་ཚེ་གཉིས་ཀྱི་སྲས་སུ་རབ་བྱུང་བཅོ་ལྔ་བའི་ཤིང་ཕོ་སྟག(༡༩༡༤ལོར)གི་ལོའི་ཧོར་ཟླ་བཅུ་གཅིག་པའི་ཡར་ངོ་ཞིག་ལ་རྨི་ལྟས་བཟང་བོ་དུ་མ་དང་བཅས་ཏེ་འབྱོར་བ་འབྲིང་ཙམ་གྱི་ཁྱིམ་ཚང་ཞིག་ཏུ་སྐུ་འཁྲུངས། ཆུང་དུས་སུ་ཡབ་ཀྱི་མདུན་ནས་ཀ་ཁའི་སྦྱོར་ཀློག་དང་སྐྱབས་འགྲོ་ཁྲིད་སོགས་རྟེན་འབྲེལ་གྱི་སྒོ་འཕར་ཕྱེས་ཏེ་ཐོས་པའི་ཤེས་རབ་འཚོལ་འགོ་བརྩམས། རྩེད་འཇོའི་སྐབས་སུའང་འཆད་ཉན་སྒོམ་སྒྲུབ་ཀྱི་བཟོ་ལྟ་ལྷུན་ཆགས་སུ་འདུག་སྐད།
རང་ལོ་ཉེར་གསུམ་ཡར་མར་ལ་བླ་ཁོ་རྡོ་རྗེ་འཆང་འཇིགས་མེད་འཕྲིན་ལས་རྒྱ་མཚོ་དཔལ་བཟང་པོ་ལས་དབྱངས་ཅན་སྒྲ་མདོ་དང་ལམ་རིམ་ཆེན་མོ་སོགས་བཀའ་ཆོས་ལེགས་པར་གསན། ལྷག་པར་དུ་ལམ་རིམ་ཐེངས་ལྔར་གསན་པས་ངེས་འབྱུང་བླ་ལྷག་སྐྱེས་ཏེ། ༡༩༤༡ལོར(དགུང་ལོ་ཉེར་བདུན་པར)རྗེ་འཇིགས་མེད་འཕྲིན་ལས་རྒྱ་མཚོ་མཆོག་གི་ཞལ་སྔ་ནས་བསྙེན་པར་རྫོགས་ཏེ་ཕར་ཕྱིན་མཐའ་དཔྱོད་དང་དྲང་ངེས་ལེགས་བཤད་སྙིང་བོའི་དཔེ་ཁྲིད་ཞུས་པ་མ་ཟད། སྨན་བླ་དང་བདེ་གསང་འཇིགས་གསུམ་སོགས་བཀའ་དབང་མང་དུ་གསན། ལོ་དེའི་དགུན་ཁར་ཕར་ཕྱིན་དམ་བཅའ་ལ་ཞུགས་པ་དང་ཨ་ཁུ་སྨོན་ལམ་གྱི་མདུན་ནས་དབུ་མ་ལུང་རིགས་སྒྲོན་མེ་སོགས་ཁྲིད། ༡༩༤༣ལོར་དགེ་བཤེས་ཀྱི་མིང་རྟགས་བླངས་པ་དང་ཡབ་ཀྱི་དགོངས་པ་ལྟར་ཕ་ཡུལ་དུ་ཐེངས་ཤིག་འགྲོ་དགོས་བྱུང་སྟབས། དམུ་དགེ་དགོན་དུ་རྟགས་གསལ་གསུངས་བ་དང་། ཨ་ཞང་བློ་བཟང་ཆོས་ལྡན་མཆོག་ཐུགས་དགྱེས་ནས་མ་འོངས་པར་རང་དགོན་ཐུགས་ལ་འཛིན་དགོས་པ་ཡང་ཡང་གདམས། དེ་རྗེས་སླར་ཡང་བླ་བྲང་དུ་ཕེབས་པ་དང་ཨོཾ་འཁྱིལ་བ་འཇམ་དབྱངས་ལེགས་བཤད་ཚང་ལ་མཇལ་ནས་སུམ་རྟགས་དང་དབྱངས་ཅན་སྒྲ་མདོ། སྐད་གཉིས་ཤན་སྦྱར། རིགས་ལྡན་མཆོད་པའི་འོད་སྣང་སོགས་སྒྲ་དང་སྙན་ངག རྩིས། དབུ་མ། མཛོད་སོགས་རིག་པའི་གནས་བཅུ་ལ་ཐོས་པ་རྒྱ་ཆེར་མཛད་མཐར་ཐོན་མི་གཉིས་པ་ཞེས་མཁས་པའི་སྙན་གྲགས་ས་ཆེན་ཡོངས་ལ་ཁྱབ། ༡༩༤༦ལོར་དགེ་བཤེས་རྡོ་རམས་པའི་དམ་བཅའ་བཞག་སྟེ་གདུལ་བྱ་མང་པོ་དྲིན་གྱིས་བསྐྱངས་པ་དང་བླ་མ་རྗེ་དཀོན་མཆོག་བསམ་འགྲུབ་དཔལ་བཟང་པོའི་མདུན་ནས་འདུལ་བ་མདོའི་རྩའི་བཤད་ལུང་ཟླ་གཅིག་རིང་གསན།
མེ་རི་ན་མི།
མེ་རི་ན་མི་ནི་མ་ད་གཱ་སི་ཀར་གྱི་མིའི་ཚོགས་པ་ཞིག་ལ་ཟེར།
ཟླ་༢ཚེས་༡༨ཉིན་
ཟླ་༢ཚེས་༡༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༤༩པ་ཡིན། ལོ་མཇུག་ལ་ད་དུང་ཉིན་༣༡༦ཡོད།
ཀོ་ལོམ་སྦི་ན།
ཀོ་ལོམ་སྦི་ན་ནི་ཀོ་མེ་དི་ཡ་དེལ་ཨར་ཏེའི་ནང་གི་གལ་ཆེའི་མི་སྣ་རེད།
ཕོ་ལྷའི་གསེར་བྲིས་བསྟན་འགྱུར་
ཕོ་ལྷའི་གསེར་བྲིས་བསྟན་འགྱུར
མི་དབང་ཕོ་ལྷ་བསོད་ནམས་སྟོབས་རྒྱལ་གྱིས་སྦྱིན་བདག་མཛད་དེ་སྤྱི་ལོ1734ཡས་མས་ལ་ཡིག་མཁན་དང་ཤོག་ལས་དོ་དམ་པ་མང་པོ་བསྡུས་ནས་གསེར་ཞུན་གྱིས་བྲིས། ད་ལྟ་གསེར་ཞུན་གྱི་བསྟན་འགྱུར་ཆ་ཚང་རི་བོ་དགའ་ལྡན་དུ་བཞུགས། འཇམ་དབྱངས་བདེ་བའི་རྡོ་རྗེས་དཀར་ཆག《བདེ་བར་གཤེགས་པའི་གསུང་རབ་རིན་པོ་ཆེའི་དགོངས་འགྲེལ་གངས་ཅ་དུ་འགྱུར་རོ་ཅོག་བཙོ་སྦྱང་གསེར་ལས་གསར་དུ་བསྐྲུན་པ་བསྟན་འགྱུར་རིན་པོ་ཆེ་སྲིད་ཞི་རྒྱན་གཅིག་ཅེས་པའི་དཀར་ཆག་རིན་ཆེན་མཛེས་པའི་ཕྲ་ཚོམ》བརྩམས། 《གསེར་བྲིས་བསྟན་འགྱུར་གྱི་དཀར་ཆག》དེ་སྤྱི་ལོ2004ལོར་མི་རིགས་དཔེ་སྐྲུན་ཁང་ནས་པར་དུ་བསྐྲུན།
རྗེ་བཙུན་ཐོགས་མེད།
འཕགས་པ་ཐོགས་མེད་(ལེགས་སྦྱར་སྐད།: असङ्ग)ནི་ཡོ་གའི་སྒོམ་སྒྲུབ་ཉམས་ལེན་སློབ་གྲྭའི་གཞི་འདིང་མཁན་ཞིག་ཡིན།་ འཛམ་གླིང་མཛེས་པའི་རྒྱན་དྲུག་གི་ཡ་གྱལ། རྒྱ་ཆེན་སྤྱོད་པའི་སྲོལ་འབྱེད་ཀྱི་ཤིང་རྟ་སློབ་དཔོན་འཕགས་པ་ཐོགས་མེད་ནི། སྟོན་པ་མྱ་ངན་ལས་འདས་ནས་ལོ་དགུ་བརྒྱ་ལྷག་ལོན་ཅིང་། དུས་རབས་བཞི་པ་ཙམ་ན། བྲ་ཟེ་མོ་སུ་པྲ་ཀཱ་ཤ་ཤཱི་ལ་ཞེས་པའི་སྲས་སུ་འཁྲུངས། རི་བོ་བྱ་རྐང་དུ་བྱོན་ནས་རྗེ་བཙུན་བྱམས་པ་བསྒྲུབས་པས་ཞལ་དངོས་སུ་མཇལ། ཐེག་པ་ཆེན་པོའི་མདོའི་སྦས་དོན་མངོན་རྟོགས་ཀྱི་རིམ་པ་སྟོན་པའི་བྱམས་ཆོས་སྡེ་ལྔ་མི་ཡུལ་དུ་དྲངས། དེའི་དགོངས་པ་འགྲེལ་བའི་བསྟན་བཅོས་ས་སྡེ་ལྔ་དང་། སྡོམ་རྣམ་གཉིས་སོགས་མང་དུ་བརྩམས། དབྱིག་གཉེན་སོགས་རྗེས་སུ་བཟུང་ནས་ཆོས་མངོན་པ་དར་བར་མཛད་དོ། །ཞེས་བོད་རྒྱ་ཚིག་མཛོད་ཆེན་པོ་ལས་དྲངས་པ་ཡིན།
འཕགས་པ་ཐོགས་མེད་ཀྱིས་མཛད་པའི་ས་སྡེ་ལྔ་ནི། སའི་དངོས་གཞི། གཞི་བསྡུ་བ། རྣམ་གྲངས་བསྡུ་བ། རྣམ་པར་བཤད་པའི་སྒོ་བསྡུ་བ།   རྣམ་པར་གཏན་ལ་དབབ་པ་བསྡུ་བ་རྣམས་ཡིན་ལ་ས་སྡེ་ཚང་བ་ལ་བམ་པོ་བརྒྱ་དང་སུམ་ཅུ་ཡོད་དོ། །སྡོམ་གཉིས་ནི།  ཐེག་པ་ཐུན་མོང་གི་སྡོམ་མངོན་པ་ཀུན་ལས་བཏུས་དང༌།    ཐེག་ཆེན་ཐུན་མོང་མ་ཡིན་པའི་སྡོམ་ཐེག་བསྡུས་ཏེ་གཉིས་སོ། །གྲུབ་པའི་མཐའ་རྣམ་པར་བཞག་པ་ཐུབ་བསྟན་ལྷུན་པོའི་མཇེས་རྒྱན་ལས་དྲངས་པ་ཡིན་ནོ།
གླིང་སྣེའི་ནམ་ཟླ་
གླིང་སྣེའི་ནམ་ཟླ་ལ་གྲང་རྒྱུད་གྱི་ནམ་ཟླ་ཡང་ཟེར་ཞིང་། རིགས་ལ་སྔོ་དྲེག་ས་ཁུལ་གྱི་ནམ་ཟླ་དང་འཁྱག་རོམ་ས་ཁུལ་གྱི་ནམ་ཟླ་གཉིས་ཡོད་ལ། འཁྱག་རོམ་ས་ཁུལ་གྱི་ནམ་ཟླ་ནི་ལྷོ་སྣེའི་སྐམ་ས་ཆེན་པོ་དང་འཁྱག་རོམ་རྒྱ་མཚོ་བྱང་མའི་གླིང་ཚོམ་འགའ་རུ་ཁྱབ་ཡོད། དེ་ཡང་ལོ་ཧྲིལ་བོར་གྲང་ངར་ཧ་ཅང་ཆེ་བ་དང་ས་ངོས་སུ་གངས་མཐུག་པོས་གཡོགས་ཡོད། གཞན་སྔོ་དྲེག་ས་ཁུལ་གྱི་ནམ་ཟླ་ནི་ཡ་ཨའོ་སྐམ་ས་ཆེན་པོ་དང་མེ་གླིང་བྱང་མའི་སྐམ་ས་ཆེན་པོའི་བྱང་རྒྱུད་ཀྱི་མཐའ་མཚམས་ས་ཁུལ་དུ་ཁྱབ་ཡོད་ཅིང་། ལོ་ཧྲིལ་བོའི་དུས་ཚིགས་ནི་དགུན་དུས་གཙོ་བོ་ཡིན་ལ་དབྱར་དུས་ནི་མེད་ལ། ས་ངོས་སུ་སྔོ་དྲེག་གི་རིགས་དང་སྤང་རྩི་ལ་སོགས་པའི་སྐྱེ་དངོས་ཀྱི་རིགས་སྐྱེས་ཡོད་པ་ཡིན།
ངོ་སྤྲོད།
གླིང་སྣེའི་ནམ་ཟླ་ལ་གྲང་རྒྱུད་གྱི་ནམ་ཟླ་ཡང་ཟེར་ཞིང་།      རིགས་ལ་སྔོ་དྲེག་ས་ཁུལ་གྱི་ནམ་ཟླ་དང་འཁྱག་རོམ་ས་ཁུལ་གྱི་ནམ་ཟླ་གཉིས་ཡོད་ལ།    འཁྱག་རོམ་ས་ཁུལ་གྱི་ནམ་ཟླ་ནི་ལྷོ་སྣེའི་སྐམ་ས་ཆེན་པོ་དང་འཁྱག་རོམ་རྒྱ་མཚོ་བྱང་མའི་གླིང་ཚོམ་འགའ་རུ་ཁྱབ་ཡོད།    དེ་ཡང་ལོ་ཧྲིལ་བོར་གྲང་ངར་ཧ་ཅང་ཆེ་བ་དང་ས་ངོས་སུ་གངས་མཐུག་པོས་གཡོགས་ཡོད།    གཞན་སྔོ་དྲེག་ས་ཁུལ་གྱི་ནམ་ཟླ་ནི་ཡ་ཨའོ་སྐམ་ས་ཆེན་པོ་དང་མེ་གླིང་བྱང་མའི་སྐམ་ས་ཆེན་པོའི་བྱང་རྒྱུད་ཀྱི་མཐའ་མཚམས་ས་ཁུལ་དུ་ཁྱབ་ཡོད་ཅིང་།     ལོ་ཧྲིལ་བོའི་དུས་ཚིགས་ནི་དགུན་དུས་གཙོ་བོ་ཡིན་ལ་དབྱར་དུས་ནི་མེད་ལ།   ས་ངོས་སུ་སྔོ་དྲེག་གི་རིགས་དང་སྤང་རྩི་ལ་སོགས་པའི་སྐྱེ་དངོས་ཀྱི་རིགས་སྐྱེས་ཡོད་པ་ཡིན།
ཁྱད་ཆོས།
ལོ་ཧྲིལ་བོར་དུས་ཚིགས་མང་ཆེ་བ་ནི་དགུན་དུས་ཡིན་པ་དང་།   ཆར་ཆུ་འབབ་ཚད་ཉུང་བ།    རླུང་འཚུབ་དྲག་པོ་ལྡང་བ་བཅས་ཡིན་ལ།     སྔོ་དྲེག་ས་ཁུལ་གྱི་ནམ་ཟླ་དང་འཁྱག་རོམ་ས་ཁུལ་གྱི་ནམ་ཟླ་གཉིས་འདུ་བ་ཡིན།   དེ་ཡང་སྔོ་དྲེག་ས་ཁུལ་གྱི་ནམ་ཟླ་ནི་ཡ་ཨའོ་སྐམ་ས་ཆེན་པོ་དང་མེ་གླིང་བྱང་མའི་སྐམ་ས་ཆེན་པོའི་བྱང་རྒྱུད་ཀྱི་མཚོ་འགྲམ་དུ་ཁྱབ་ཅིང་།   ཆེས་དྲོ་བའི་ཟླ་བའི་ནང་གི་ཆ་སྙོམས་ཀྱི་དྲོད་ཚད་ནི་ཧྲེ་ཧྲིའི་དྲོད་ཚད་བཅུའི（10℃）མན་དང་ཧྲེ་ཧྲིའི་དྲོད་ཚད་ཀླད་ཀོར（0℃）གྱི་ཡན་ཡིན་ལ།     ལོ་ཧྲིལ་བོའི་ནང་གི་ཆར་ཆུ་འབབ་ཚད་ནི་ཧའོ་སྨི་ཉིས་བརྒྱ་ནས་གསུམ་བརྒྱའི་བར་ཡིན།    ཡང་འཁྱག་རོམ་ས་ཁུལ་གྱི་ནམ་ཟླ་ནི་ལྷོ་སྣེའི་གླིང་དང་ཀེ་རུན་ལན་གླིང་ཕྲན།    འཁྱག་རོམ་རྒྱ་མཚོ་བྱང་མའི་གླིང་ཕྲན་འགའ་ཤས་སུ་ཁྱབ་ཡོད་ཅིང་།     ལོ་ཧྲིལ་བོར་གྲང་ངར་ཧ་ཅང་ཆེ་བ་དང་།    ཟླ་སོ་སོའི་ནང་གི་ཆ་སྙོམས་ཀྱི་དྲོད་ཚད་ནི་ཧྲེ་ཧྲིའི་དྲོད་ཚད་ཀླད་ཀོར（0℃）གྱི་མན་ཡིན་ལ།     ལོ་ཧྲིལ་བོའི་ནང་གི་ཆར་ཆུ་འབབ་ཚད་ནི་ཧའོ་སྨི་ཉིས་བརྒྱ་དང་ལྔ་བཅུའི་མན་ཡིན།    གཞན་ཁ་བ་ནི་གངས་འཁྱག་ཏུ་གྱུར་ནས་དུས་ཡུན་རིང་བོར་མི་ཞུ་བ་དང་།    ནམ་ཟླ་སྐམ་ཤས་ཆེ་ཞིང་གྲང་ངར་ཆེ་བ་ཡིན་ཞིང་།     དགུན་གྱི་དུས་ནི་ཤིན་ཏུ་རིང་བ་དང་གྲང་ངར་ཧ་ཅང་ཆེ་བ་ཡིན་ལ།    དབྱར་གྱི་དུས་ནི་ཐུང་ལ་ཧ་ཅང་བསིལ་ཞིང་འཇམ་པ་ཡིན།
ཞོགས་དུང་།
སྨྱུག་མིང་ཞོགས་དུང་། མཚོ་སྔོན་གཅན་ཚའི་མི། བོད་ཀྱི་གྲུབ་ལྟ་ལོག་པའི་སྲོལ་འབྱེད་མཁན། བློ་འབྱེད་མཁན། དཔྱད་བརྗོད་པ། བསམ་བློ་བ། བདག་དཔེ་ཚོགས་ཀྱི་རྩོམ་སྒྲིག་པ། སྤྱི་དབངས་ཀྱིས་མི་རྟོན་པ་དང་འཚེ་མེད་ཞི་རྒོལ་གྱི་ལག་ལེན་པ་དང་དེའི་ལྟ་གྲུབ་སྨྲ་མཁན། ཁོང་གི་བརྩམས་ཆོས་ལ། དཔྱོད་ཤེས་རྒྱང་འབོད། དོགས་སློང་སྙིང་སྟོབས། རིགས་ཤེས་ཀུན་གྲོལ་དང་《གནམ་ས་གོ་འབྱེད》（བོད་ཡིག ༢༠༡༠）/（རྒྱ་ཡིག ༢༠༡༣）སོགས་བརྩམས་ཆོས་མང་། དེང་གི་ཆར་ཁོང་བཟང་བཙོན་འོག་རང་ཁྱིམ་དུ་བཞུགས་ཡོད། ༢༠༡༡ལོར་ཟླ་༤པའི་ཚེས་༡༣ཉིན་མཚོ་སྔོན་ཞིང་ཆེན་གྱི་གསང་བའི་ལས་ཁུངས་ནས་རྒྱལ་ཁབ་ཁ་བྲལ་གཏོང་མཁན་གྱི་ཉེས་མིང་འོག་འཇུ་བཟུང་བྱས་པ་དང་། ཡང་ལོ་དེའི་ཟླ་༡༠ཚེས་༡༤ཉིན་ཁག་ཐེག་འགན་ལེན་ལ་གཞིགས་ནས་གློད་བཀྲོལ་ཐོབ་པ་དང་། ད་ལྟ་བར་རང་ཁྱིམ་དུ་བཟང་བཙོན་ལ་ཡོད། སྤྱི་ལོ༢༠༡༠ལོ་འགོར། ཞོགས་དུང་ལགས་ཀྱིས་བོད་ཡིག་གི་བརྩམས་ཆོས་གྲགས་ཅན།《གནམ་ས་གོ་འབྱེད》བརྩམས་ཤིང་། དཔེ་དེབ་དེའི་ནང་༢༠༠༨ལོའི་བོད་ཁུལ་གྱི་ཞི་བའི་གྱེན་ལངས་ཀྱི་དོན་སྙིང་ལ་དཔྱད་བརྗོད་སྤེལ་ཡོད་པའི་ཁར། བོད་མི་རྣམས་ལ་འཚེ་མེད་ཞི་བའི་ལམ་ནས་མཉམ་འབྲེལ་བྱེད་པའམ། དྲག་པོ་མ་ཡིན་པའི་མི་རྟོན་པའི་ལམ་ནས་རྒྱ་དམར་གཞུང་ལ་འཐབ་རྩོད་བྱེད་པར་འབོད་སྐུལ་གནང་འདུག ལོ་དེར་ཡུལ་ཤུལ་ལ་ས་ཡོམ་བརྒྱབ་རྗེས། ཞོགས་དུང་དང་མཛངས་མ་འཇམ་དབྱངས་སྐྱིད་ཀྱིས་མཚོན་པའི་རྩོམ་པ་པོ་གྲགས་ཅན་བདུན་གྱིས་བོད་པ་མི་རེ་ངོ་རེ་ཡུལ་ཤུལ་ས་གནས་སུ་བསྐྱོད་ནས་རོགས་སྐྱོར་གནང་བ་ལས་རྒྱ་དམར་གཞུང་བརྒྱུད་ནས་ཕན་མེད་སྟོང་ཟད་ལ་མ་འབད་རོགས་ཞེས་འབོད་སྐུལ་ཤུགས་ཆེར་གནང་འདུག ལོ་དེའི་ཟླ ༤ཚེས ༢༣ཉིན། མཚོ་སྔོན་ཞིང་ཆེན་གསང་བའི་ལས་ཁུངས་ཀྱིས་རྩོམ་པ་པོ་གྲགས་ཅན་ཞོགས་དུང་འཛིན་བཟུང་བྱས་ཤིང་། བཀག་ཉར་འཛིན་བྱས་པའི་སྟེང་དུ་རྒྱལ་ཁབ་ཁ་བྲལ་གྱི་དཀྲོགས་གཏམ་བཟོས་པའི་ཉེས་ཅན་པའི་དོགས་གཞི་ཡོད་ཚུལ་བཀོད་ཡོད། སྨྱུག་མིང་ཞོགས་དུང་དུ་འབོད་པའི་མི་དེ་ནི་སྔོན་མཚོ་སྔོན་མི་རིགས་པར་བསྐྲུན་ཁང་བོད་ཡིག་སྡེ་ཁག་གི་རྩོམ་སྒྲིག་པ་ཞིག་ཡིན་པ་དང་། སྔ་རྗེས་སུ། མཚོ་སྔོན་བོད་ཡིག་གསར་འགྱུར་སྟེང་དུ་འཕག་འཚག་གི་ང་རོ་དང་བག་ཆགས་དོང་སྤྲུག་ཅེས་པའི་རྩོམ་གཉིས་བཀོད་ནས་བོད་ཡོངས་ལ་འཚོ་གནས་ཀྱི་གནད་དོན་དང་འབྲེལ་བའི་བསམ་གཞིག་གི་ཆུ་མོ་བརྡོལ་བཅུག་པ་རེད། བག་ཆགས་དོང་སྤྲུག་གི་རྩོམ་དེ་དོན་པ་ནས་བཟུང་བོད་ཀྱི་སྒྲུབ་མཐའ་གསར་པ་དབུ་བརྙེས་པ་རྩིས་ཤིང་། ལྷག་པར། སློབ་ཆེན་པའི་ཁྲོད་དུ་ཞོགས་དུང་གི་ལྟ་སྒྲུབ་ཀྱི་རྗེས་མཇུག་ཤིན་ཏུ་མང་ཤིང་། བོད་མིའ་འཚོ་གནས་ལ་ཁ་ཕྱོགས་པའི་གླིང་གཞི་མང་པོ་ཞིག་དོན་ཞིང་། ད་དུང་། ཆོས་ལུགས་པའི་སྡེ་གཙོ་བོ་བྱས་བའི་སྲོལ་རྒྱུན་མི་སྣས་མཐའ་གཅིག་ཏུ་བག་ཆགས་རྙིང་པ་རྒོལ་བའི་ཞོགས་དུང་གི་སྡེ་ལ་ལྟ་ལོག་དང་། ཞབས་འདྲེན་ཟེར་ནས་རྒོལ་བ་དང་། གསེར་རྟ་བླ་རུང་གི་མཁན་ཚུལ་ཁྲིམས་བློ་གྲོས་ཀྱིས་ཀྱང་བག་ཆགས་དོང་སྤྲུག་གི་ལན་ཞེས་པའི་རྩོམ་ཡིག་བཀོད་ཅིང་། མཁན་བསོད་ནམས་དར་རྒྱས་ཀྱིས་ནི། སློབ་ཆེན་ཁག་ཏུ་གཏམ་བཤད་སྤེལ་ནས་ཞོགས་དུང་གི་ལྟ་སྒྲུབ་སྐོར་ལ་དྲི་བ་བཀོལ་བའི་སྐབས་སུ། རིག་གནས་གསར་བརྗེ་ཆེན་པོའི་སྐབས་སྲོལ་རྒྱུན་ལ་མཐའ་གཅིག་ཏུ་འགག་ཡོད་ནའང་། བོད་ནི་དེ་འདྲའི་སྔོན་ཐོན་ཞིག་ཆགས་མེད་པས། བོད་རྗེས་ལུས་དེ་སྲོལ་རྒྱུན་གྱིས་བྱས་པ་མ་རེད་ཅེས་འགག་ལན་འཁྲོལ་བ་ལ་སོགས་གང་ལྟར་སྔར་ལས་བྱུང་མ་མྱོང་བའི་གླིང་ཆེན་པོ་ཞིག་སློང་བ་རེད།
(༢) བག་ཆགས་དོང་སྤྲུག མཚོ་སྔོན་མི་རིགས་གསར་འགྱུར་སྟེང་དུ་འཁོད།
(༣) དཔྱོད་ཤེས་རྒྱང་འབོད། ༢༠༠༡/༣/༢༧ ཟི་ལིང་དུ་བརྩམས། ༢༠༠༡/༧ཀན་སུའུ་མི་རིགས་དཔེ་བསྐྲུན་ཁང་ནས་དཔར་ཐེངས་དང་པོ་དཔར། ༢༠༠༨/༤དཔར་ཐེངས་བཞི་པ་དཔར།
(༤)དོགས་སློང་སྙིང་སྟོབས། ཡུན་ནན་མི་རིགས་དཔེ་སྐྲུན་ཁང་ནས་༢༠༠༤ལོའི་ཟླ་༦པར་དཔར། བདག་དཔེ་ཚོགས་ཀྱི་ནང་ཚན་བརྩམས་དེབ་ཅིག
(༥) གནམ་ས་གོ་འབྱེད། ༢༠༡༠ལོ་འགོར་བོད་ཡིག་ཏུ་བརྩམས། ༢༠༡༣ལོར་རྒྱ་ཡིག་མ་དོན།
(༦)རིགས་ཤེས་ཀུན་གྲོལ། ཀན་སུའུ་མི་རིགས་དཔེ་སྐུན་ཁང་ནས་དཔར།
(༧)དད་པ་གླེང་བ།
(༨)བྱིས་པར་སློབ་གསོ་གཏོང་སྟབས་སྐུལ་ཚིག་བཞི་བཅུ་མ་(བསྒྱུར་རྩོམ་ཞིག་)
ལོ་རྒྱུས་ཀྱི་དྲི་བ་ཁག་གཅིག༢
《ཞོལ་རྡོ་རིང་ཕྱི་མ》ནི་ལྷ་སའི་པོ་ཏ་ལའི་མདུན་ན་བཙུགས་ཡོད། རྩེ་མོར་ཆར་ཁེབས་དང་ཏོག་ཡོད་པའི་རྡོ་རིང་དེའི་ངོས་གསུམ་ལ་བོད་ཡིག་འཁོད་ཡོད་པ་ལས།  བྱང་ངོས་སུ་ཡིག་ཕྲེང68དང་།  ཤར་ངོས་སུ་ཡིག་ཕྲེང16། ལྷོ་ངོས་སུ་ཡིག་ཕྲེང74ཡོད་ཅིང་།  ནུབ་ངོས་སུ་ཡི་གེ་འཁོད་མེད། （ཞོལ་རྡོ་རིང་ཕྱི་མ）ཟེར་བའི་མིང་དེ《ཞོལ་རྡོ་རིང་ནང་མ》ཟེར་བ་ཞིག་ཡོད་པར་བལྟོས་ནས་བཏགས་པ་རེད། སྟག་སྒྲ་ཀླུ་ཁོང་ནི་བཙན་པོ་ཁྲི་སྲོང་ལྡེ་བརྩན（སྤྱི་ལོ755～797）གྱི་བློན་ཆེན་གཙོ་ཆེ་བ་ཞིག་ཡིན་ཞིང་། སྤྱི་ལོ763ལ།  བཙན་པོས་སྟག་སྒྲ་ཀླུ་ཁོང་བོད་དམག་ཁྲི་ཉི་ཤུ་དང་བཅས་རྒྱ་ནག་རྒྱལ་པོའི་ཕོ་བྲང་ཁྲང་ཨན（དེང་སང་ཞི་ཨན་ཟེར་བ）ལ་དཔུང་འཇུག་བྱེད་པར་བཏང་ནས་སླར་ཕྱིར་ལོག་རྗེས། བཙན་པོས་ཀླུ་ཁོང་གི་དམག་འཐབ་བྱས་རྗེས་ལ་བསྟོད་བསྔགས་བྱེད་ཕྱིར་རྡོ་རིང་འདི་བཙུགས་པ་རེད།  དེའི་དོན་རྣམས་རྒྱ་ཡིག་གི་ལོ་རྒྱུས《སྐྱོང་རོགས་གསལ་བའི་མེ་ལོང》ཞེས་པར་གསལ་བར་མ་ཟད།  《 ཏུན་ཧོང་ནས་ཐོན་པའི་བོད་ཀྱི་གནའ་རབས་ལོ་རྒྱུས་ཡིག་ཆ》ཤོག་གྲངས32ནང་དུའང་འཁོད་ཡོད་པ་འདི་ལྟར། “སྟགི་ལོ་ལ་བབསྟེ། ……ཞང་རྒྱལ་ཟིགས་དང་།  བློན་སྟག་སྒྲ་དང་ཞང་སྟོང་རྩན་དང་ཞང་བཙན་བ།  ལས་སྩོགས་པས། ཀེང་ཤིར་དྲ་མ་དྲང་སྟེ། ཀེང་ཤི་ཕབ། ། རྒྱ་རྗེ་བྲོས་ནས། རྒྱ་རྗེ་གསར་དུ་བཅུག་ནས། དྲ་མ་སླར་ལོག་ནས། །”ཞེས་པའི་ལོ་རྒྱུས་ཀྱི་གནས་ཚུལ་དེ་དག་ལ་བལྟས་ན།  རྡོ་རིང་འདི་ནི་ཕལ་ཆེར་སྤྱི་ལོ765ལོ་ལ་བཙུགས་ཡོད་པ་འདྲ། བཙན་རྒྱལ་རིང་ལུགས་པ་རྣམས་ཀྱིས་སྔ་མོའི་རྡོ་རིང་ཚིག་དོན་ཙམ་ལ་བརྟེན་ནས། རྒྱ་བོད་མི་རིགས་གཉིས་ཀྱི་བར་ལ་དཀྲུག་ཤིང་བརྒྱབ་ནས། མེས་རྒྱལ་གྱི་གཅིག་གྱུར་ལ་གཏོར་བཤིག་གཏོང་བསམ་པའི་དམིགས་ཡུལ་དེ་ནི་དུས་ནམ་ཡང་འགྲུབ་ཐབས་མེད།  རང་རྒྱལ་ནི་མི་རིགས་ཁག་མང་པོ་འདུས་པའི་གཅིག་གྱུར་གྱི་རྒྱལ་ཁབ་ཅིག་ཡིན་ཞིང་།  ལོ་རྒྱུས་ཐོག་མི་རིགས་བར་སྐབས་འགར་ཟང་ཟིང་དང་འཁྲུག་པ་བྱུང་མྱོང་ཡང་།  དེ་ཚོ་ནི་གཅིག་གྱུར་རྒྱལ་ཁབ་ནང་ཁུལ་གྱི་བྱ་བ་ཡིན་པ་ལས།  ཁ་བྲལ་གྱི་རྒྱུ་རྐྱེན་དུ་མི་འགྲོ ། ང་ཚོས་རྡོ་རིང་འདིའི་ཐོག་ནས་སྐབས་དེའི་བོད་ཀྱི་དམག་ཤུགས་གང་འདྲ་ཡིན་མིན་གྱི་གནས་ཚུལ་དང་། སྔ་མོའི་ཐོན་སྐྱེད་འབྲེལ་བ་གང་འདྲ་ཡིན་མིན་གྱི་གནས་ཚུལ་ཤེས་ཐུབ་པས།  རྡོ་རིང་འདིའང་བོད་ཀྱི་གནའ་རབས་སྤྱི་ཚོགས་ལ་དབྱེ་ཞིབ་བྱེད་ཡས་ཀྱི་ཡིག་ཆ་གལ་ཆེན་ཞིག་ཡིན།
༡༨༧༥ལོ།
༡༨༧༥ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
དགོང་མོ།
དགོང་མོའམ་དགོང་མོའི་དུས་ཚོས་ནི་ཉི་མ་གནམ་སའི་མུ་མཚམས་ཀྱི་འོག་ཏུ་གནས་པའི་སྐབས་ཀྱི་དུས་མཚམས་དེ་ལ་ཟེར།
ཕཱར་ཧྥེ་ནན།
ཕཱར་ཧྥེ་ནན་ལྷ་ཁང་ནང་དུ་སྔོན་ཆད་གསེར་དང་བ་སོས་ཕྲ་རྒྱན་བཏབ་པའི་ཨ་ཧྥན་ནའི་སྐུ་བཞེངས་ཡོད།
ཟླ་༢ཚེས་༡༩ཉིན་
ཟླ་༢ཚེས་༡༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༥༠པ་ཡིན། ལོ་མཇུག་ལ་ད་དུང་ཉིན་༣༡༥ཡོད།
ཇོ་བོ་རྗོ།
ཇོ་བོ་རྗེ་ནི་ནང་པ་སངས་རྒྱས་ཀྱི་རྒྱ་གར་གྱི་མཁས་པ་ཞིག་རེད།
ཀླུ་སྦྱིན་དགེ་བཤེས་རིན་པོ་ཆེའི་རྣམ་ཐར་བཞུགས་སོ།། མཆོད་བརྗོད་དང་གླེང་གཞི།
བེ་རི་འཇིགས་མེད།
མཆོད་བརྗོད་དང་གླེང་གཞི།
ན་མོ་གུ་རུ་བཛྲ་དྷ་ར་སུ་མ་ཏི་མཉྫུ་གྷོ་ཥཱ་ཡ། དགེ་ལེགས་བརྩེ་ཆེན་རྦ་རླབས་ལྦུ་ཕྲེང་འགོག་མེད་གནམ་མཐོངས་དབྱིངས་སུ་འཕྱུར་བའི་རྨད་བྱུང་ཐུགས་བསྐྱེད་རྒྱ་མཚོའི་ཀློང༌།། ཁ་འབབ་རྣམ་བཞིའི་རྡུལ་གྱིས་མཚོན་མིན་གྲངས་མེད་བསྐལ་བར་བསོད་ནམས་ཡེ་ཤེས་རྣམ་མང་རིན་ཆེན་རྡུལ་ཚོགས་བརྩེགས།། ལུས་མེད་དཔུང་བཅས་ས་འོག་བཅིངས་ཏེ་སྟོབས་བཅུའི་གསང་བ་བསམ་མི་ཁྱབ་པའི་བདུད་རྩིའི་གོ་འཕང་ལ་རེག་པ།། གཽ་ཏཾ་རིགས་འཁྲུངས་ཐུབ་པ་ཕྱོགས་ལས་རྣམ་པར་རྒྱལ་དེའི་ཞབས་ཀྱི་པདྨོ་ལྷར་བཅས་འགྲོ་བའི་གཙུག་ན་མཆོད།།
ཟབ་ཟབ་ཐུབ་བསྟན་ལུང་དང་རྟོགས་པའི་དོན།། གསལ་གསལ་རིག་པས་གཏན་ལ་ཕབ་པ་དང༌།། སྙན་སྙན་མགྲིན་པའི་ལམ་ནས་སྡེབ་པ་ལ།། མཁས་མཁས་རྒྱ་གར་པཎ་གྲུབ་འཛམ་གླིང་རྒྱན།། ཁ་ལྗོངས་མུན་པའི་དོ་ར་ན།། ལུགས་ཟུང་འོད་སྣང་འཁྱིལ་བའི་རིས།། སུམ་གཉིས་ས་ཁྱོན་ལ་བརྡལ་བའི།། ཆོས་རྒྱལ་ལོ་པཎ་དེ་ཀོ་བསྔགས།།
བདེ་གཤེགས་མཛེས་མའི་འོ་འཛིན་ལ།། མངོན་ཆགས་བྷུ་མའི་ཕང་པར་འཛེགས།། གྲུབ་པའི་རྩེད་འཇོ་ལ་རོལ་བའི།། སྔ་རབས་ཞིང་འདིའི་མཁས་རྣམས་མཆོད།།
སྟོབས་བཅུའི་དཔལ་མངའ་ཐུབ་པ་ཡོངས་ཀྱི་མཁྱེན་བརྩེ་ནུས་པའི་གསང་བ་མཐའ་དག་གཅིག་ཏུ་སྤུངས་པའི་སྒྱུ་འཕྲུལ་དྲྭ་བ་ལ་ཆཊ་པ།། ཛམྦུ་ནཱ་དའི་ལྷོ་གླིང་དུམ་དྲུག་ཀཻ་ལ་ཤ་རིར་འོད་གསལ་ལས་ཆད་གདུང་དྲུག་འགྲོ་བའི་བསོད་ནམས་ཟོང་གིས་ཉེར་བསྒྲུབས་པའི།། ཐུབ་བསྟན་སྤྲིན་གྱི་བ་དན་དཀར་པོས་ས་གསུམ་འབྱུང་པོ་ཉེ་བར་འཚོ་དང་ལྷན་ཅིག་ལུང་རིགས་དབྱར་གྱི་རྔ་གསང་སྒྲོག་མཁས་པ།། རྣམ་གསུམ་ཐུན་མཚམས་གུར་ཀུམ་རྡུལ་འཆང་འཇམ་མགོན་བླ་མ་ཙོང་ཁ་པ་ཞེས་ཕྱོགས་ཀྱི་བུ་མོའི་རྣ་བའི་རྒྱན་དེས་ཤིས་པ་སྒྲུབས།།
མ་ལ་ཡ་རླུང་དྲག་ཏུ་བསྐྱོད་པའི་ཧ་རི་ལྗོན་པའི་དྲི་བསུང་ནི།། གདུང་སེལ་བདུད་རྩིའི་དཔལ་དུ་སྨིན་ཞེས་བསྟོད་པའི་ངལ་བར་ངོ་མཚར་ཅི།། གུར་ཀུམ་གསར་པའི་བླ་གོས་འཆང་བས་ཤར་ནུབ་འཇིག་རྟེན་ཟླུམ་པོའི་ཁྱོན།། ཡོངས་སུ་བརྡལ་བའི་གདུང་སེལ་བདུད་རྩི་རྒྱུན་མར་འཇོ་བའི་ཚུལ་ལ་ལྟོས།།
རྣམ་དག་གསེར་སྦྱངས་གཙང་མའི་རིང་ལུགས་ཡབ་རྗེ༵་ཆོས་ཀྱི་རྒྱལ་པོའི་སྲོལ།། མཁས་བཙུན༵་བཟང་པོའི་རྣམ་ཐར་དང་འགྲོཊ་ཆོས༵་བཟང་རིཊ་པའི་གད་རྒྱངས་ཀྱིས།། མུ་སྲུན་ཕས་རྒོལ་གླང་སྨྱོན་ཚོགས་ཀྱི༵་དམ་བཅའི་ཀླད་བུམ་འགེམས་དང་ལྷན།། ཐུབ་བསྟན་སྙིང་པོ་འཆང་བའི་རྒྱལ༵་མཚན༵་སུམ་རྩེར་སྒྲེང་པའི་མགོན་དེ་མཆོད།། བསིལ་ལྡན་ཞིང་འདིར་ཕན་བདེའི་མེ་ཏོག་ཚལ།། བཞད་དང་མི་བཞད་གང་ལ་ལྟོས་པའི་མགོན།། མཐའ་ཡས་འགྲོ་བའི་འདྲེན་མཆོག་ཉི་ཟླ་ཟུང༌།། གངས་ཅན་ཞིང་གི་མཁའ་དབྱིངས་མཛེས་གྱུར་ཅིག།
གང་བློ༵་བློ༵་བཟ༷ང་བཟ༷ང་པོའི་འཕྲུལ་གྱིས་འཇམ་དཔལ་རྡོ་རྗེའི་རིང་ལུཊ་འཆང༌།། གསུང་འཇ༷མ་འཇ༷མ་དབྱང༷ས་དབྱང༷ས་སུ་སྙེམས་པའི་ལེཊ་བཤད་མཁས་རྒུའི་དགའ་སྟོན་སྙན།། གང་སྐུ༷་སྐུ༵་གསུ༵མ་གསུམ༵་ལྡན་སྤྱོད་པས་སྐལ་བཟང་དད་པའི་མིག་རྒྱན་འཛིན།། དགེ་ལེགས༵་ལེགས༵་ཚོགས༵་ཚོགས༵་ཞིང་མཆོག་དེ་སྲིད་མཐའི་བར་དུ་གཙུག་ན་བཀུར།།
བཞི་ལྷག་དྲུག་ཅུའི་རྣམ་རོལ་ཤར་བའི་ལྷ།། ཚངས་ཆེན་མཆེ་བ་ལས་འཁྲུངས་མཚོ་བྱུང་མ།། བདག་གི་མགྲིན་པའི་འོ་མཚོ་ལ་རྩེན་ནས།། སྙན་འགྱུར་འདོད་རྒུར་བསྒྱུར་བའི་ཤིས་པ་སྒྲུབས།།
རྒྱལ་ཀུན་གསང་བ་བསམ་མི་ཁྱབ་པའི་མཛོད།། གཅིག་བསྡུས་དྲིན་ཅན་བླ་མའི་རྣམ་ཐར་ནི།། ཆུ་གཏེར་རྣམ་བཞིའི་གཏིང་མཐས་མི་མཚོན་ན།། བདག་ལྟའི་བློ་གྲོས་ཕལ་བས་ལྟ་ཅི་ཞིག།
ཁ་འབབ་ཀླུང་བཞིའི་རྡུལ་དང་མཉམ་པ་ཡི།། སྲས་བཅས་རྒྱལ་བ་ཡོངས་ཀྱི་སྨྲ་བའི་འདབ།། ལྷན་ཅིག་བསྐྱོད་པའི་ངལ་བ་ལ་བརྟེན་ཀྱང༌།། འཛད་དུ་མེད་པ་ནམ་མཁའི་མཐའ་དང་འགྲོགས།། དེ་ལྟར་མོད་ཀྱང་ཟག་པའི་ལྕེ་རྩེ་འདི།། དོན་ལྡན་བསོད་ནམས་ཟོང་དུ་བསྒྱུར་བའི་སླད།། རྨད་བྱུང་གཏམ་གྱི་ཆ་ཤས་ཙམ་བརྗོད་ན།། སྐལ་བཟང་ལེགས་ལམ་གཞན་གྱིས་མཚོན་མིན་སྙམ།།
རང་སྤྱི་ཤེས་བྱའི་གནམ་གྱི་མཐོངས་ཡངས་པོར།། འཇལ་བྱེད་བློ་གྲོས་ཁབ་མིག་ལས་དོག་ཀྱང༌།། མཁས་པའི་ཁྲི་ལ་བསུ་བའི་སྒྲོ་བཏགས་ཀྱིས།། བསྟོད་པ་རྩོམ་པའི་རྣམ་དཔྱོད་བདག་ལ་མེད།།
དུག་ལྔའི་རང་མཚང་གཅིག་ཏུ་འཁྱིལ་བའི་ཆུར།། འདོད་དགུའི་བསམ་འཕེལ་ནོར་བུའི་གཏེར་ཡིན་ཞེས།། འཁྱོག་བརྗོད་སྦྲུལ་ནག་འཁྱུག་པའི་སྨྱུག་རྩེ་ཡང༌།། ཁོ་བོའི་སོར་རྩེ་འདི་ལས་རིང་ནས་བྲོས།།
སྤྲུལ་གཞི་ལོངས་སྐུ་མེད་པའི་སྤྲུལ་སྐུ་དང༌།། སྡོམ་གསུམ་བསླབ་ཁྲིམས་མེད་པའི་སྐུ་གསོབ་དང༌།། ཐོས་པ་སྔོན་སོང་མེད་པའི་ཆོས་འཆད་གསུམ།། རྟོག་གེ་སྨྲ་བ་བདག་འདྲའི་བསྟོད་འོས་མིན།། འཇིགས་རུང་ཆོས་བརྒྱད་སྲིན་པོའི་དུར་ཁྲོད་ན།། འདོད་ཡོན་རོ་ལངས་འགུག་པའི་ཆོ་ག་མཁན།། རིམ་གཉིས་ལམ་ལས་གོལ་པ་དེ་དག་ཀྱང༌།། བསྟོད་པའི་ངལ་བ་རྩོམ་འདོད་བདག་ལ་མེད།།
དེ་ཕྱིར་དང་པོ་མང་དུ་ཐོས་པས་མཁས།། བར་དུ་སྡོམ་གསུམ་ཚུལ་བཞིན་སྲུང་པས་བཙུན།། ཐ་མར་བསྟན་འགྲོའི་དོན་ཆེན་མཛད་པས་བཟང།། འདི་ཀོ་རྣམ་ཐར་གཏམ་གྱི་བརྗོད་གཞི་ཡིན།།
ཕལ་གྱིས་མི་བཟོད་གསང་གསུམ་ལྷུན་པོའི་རི།། འབིགས་བྱེད་པྲི་ཥའི་མིག་གིས་གཞལ་མིན་ཡང༌།། དད་གསུམ་རོལ་མཚོ་འཕྱུར་བའི་རྦ་རླབས་ནི།། བསྔགས་པའི་མཆོད་ཡོན་སྤྲོ་བར་སུ་ཡིས་བཤུང༌།།
རྨོངས་པའི་དུར་སྤྲིན་འཁྲུགས་པའི་གྲོག་རོང་ན།། གྲོང་ཚིག་ཕལ་སྐད་བརྡོལ་བ་ཁྭ་ཏའི་གླུ།། ཁོ་བོའི་སྨྲ་བྱེད་འབབས་སྟེགས་འདི་ཉིད་ཀྱིས།། རྩེད་དགས་འཁྱུད་པའི་མཛའ་བ་རིང་དུ་དོར།། དེ་སླད་སྡེ་བཞིའི་སྲོག་གི་རྩ་བ་བརྟན།། བཅད་ལྷུག་སྤེལ་མའི་ལང་ཚོ་དར་ལ་བབ།། སྒྲ་དོན་ནོར་བུའི་རྒྱན་ལྡན་དཎྜིའི་སྲོལ།། འདི་ཀོ་རྗོད་བྱེད་ཚིག་གི་དགའ་སྟོན་ལགས།།
གང་ཞིག་རྣ་བའི་ལམ་དུ་ལྷུང་མ་ཐག། དབྱར་གྱི་རྔ་ལ་མདོངས་ལྡན་རྨ་བྱ་བཞིན།། གཟུར་གནས་དཔྱོད་ལྡན་མཁས་པའི་ཡིད་ཀྱི་མཚོར།། ཡི་རངས་དགའ་བའི་རླབས་ཕྲེང་རྩེན་པ་དང༌།།
ཕྲག་དོག་དུག་གིས་ཐར་བའི་སྲོག་འཕྲོག་ཅིང༌།། རློམ་པའི་རི་བོས་ལེགས་ཚོགས་ཉི་འོད་སྒྲིབ།། ཕྱོགས་ལྷུང་ཆང་གིས་ཡིད་དག་མྱོས་གྱུར་པ།། དེ་དག་མྱ་ངན་མུན་པའི་ཁུང་ཚུད་ཀྱང༌།།
ཕུལ་བྱུང་གཏམ་གྱི་དགའ་སྟོན་འགྱེད་པ་ཡི།། སྙན་ཚིག་རིག་བྱེད་སྨྲ་བའི་ཆེ་བའི་ཕྱིར།། ཡིད་ལ་སྤྲོ་བའི་སྡུག་གུར་བཀྲ་བ་ལས།། ནོངས་པའི་ལམ་དུ་འཕྱན་སྙམ་ཅི་ལ་འགྱོད།། ཟབ་རྒྱས་ཆོས་ཚུལ་ལི་ཤིའི་ཡལ་འདབ་ལ།། ཟོས་པའི་སྤྲིན་གྱི་བཞོན་པ་དཀར་པོའི་ཁ།། ལེགས་བྱས་དྲི་བསུང་ཕྱོགས་བརྒྱ་ལ་རེག་པར།། ཕལ་བའི་གླང་སྨྱོན་གཞན་གྱི་དོ་མ་ཡིན།།
དད་སྟོབས་དབྱར་གྱི་བཞིན་རས་ངོམས་པ་དང༌།། སྐུལ་ཚིག་སྤྲིན་སྒྲས་ཐོས་འཛིན་འབིགས་པ་ན།། ཉམས་འགྱུར་སྒྱུ་རྩལ་རྫོགས་པའི་མགྲིན་སྔོན་མས།། རྟོགས་བརྗོད་མཇུག་སྒྲོ་མི་ཟླུམ་རང་དབང་ཅི།།
མི་ཕྱེད་དད་པའི་ནོར་གྱི་སྤུ་སྡུག་མཛེས།། གཟུར་གནས་བློ་གྲོས་དཔྱོད་པའི་འདབ་མ་ཡངས།། གསུང་རབ་རྒྱ་མཚོར་འཇུག་པ་ངང་མོའི་ཁྱུ།། རྟོགས་བརྗོད་རོལ་བའི་རླབས་ཕྲེང་འདིར་རྩེན་དང༌།།
ཨ་ཧྥན་ན།
ཨ་ཧྥན་ན་
ཉིན་མོ།
ཉིན་མོ་ནི་ས་ཕྱོགས་དེར་ཉི་མའི་འོད་ཟེར་འཕྲོ་བའི་སྐབས་ཀྱི་དུས་མཚམས་ལ་ཟེར།
ཟླ་༢ཚེས་༢༠ཉིན་
ཟླ་༢ཚེས་༢༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༥༡པ་ཡིན། ལོ་མཇུག་ལ་ད་དུང་ཉིན་༣༡༤ཡོད།